Вояга етмаган шахсларга жамоат тарбиячиларини тайинлаш тўғрисидаги низомни тасдиқлаш ҳақида\n11763 Генеральная прокуратура Республики Узбекистан 27/12/2019 11/01/2020 0\nВояга етмаганлар ўртасида назоратсизлик ва ҳуқуқбузарликларнинг олдини олиш, ижтимоий жиҳатдан хавфли аҳволда бўлган ёшлар билан ишлаш тизимини такомиллаштириш мақсадида Вазирлар Маҳкамаси қарор қилади:\n1. Вояга етмаган шахсларга жамоат тарбиячиларини тайинлаш тартиби тўғрисидаги низом иловага мувофиқ тасдиқлансин.\nВазирлар Маҳкамасининг 2019 йил “___” декабрдаги ___-сон қарорига\nВояга етмаган шахсларга жамоат тарбиячиларини тайинлаш тартиби тўғрисида НИЗОМ\n1. Ушбу Низомнинг мақсади вояга етмаган шахсларга жамоат тарбиячиларини тайинлаш билан боғлиқ муносабатларни тартибга солишдан иборат.\n2. Жамоат тарбиячиларининг асосий вазифаси назоратсиз ва қаровсиз қолган ҳамда ҳуқуқбузарлик ёки ижтимоий хавфли қилмиш содир этган вояга етмаганлар билан якка тартибда ишлаш, шунингдек уларнинг ота-онасига (уларнинг ўрнини босувчи шахсларга) вояга етмаганларни тарбиялашда амалий ёрдам кўрсатишдан иборат.\n3. Жамоат тарбиячиси фаолиятининг асосий принциплари қуйидагилардан иборат:\nбола билан ишлашда индивидуал ёндашув;\nфаолиятни ихтиёрийлик ва беғараз асосда амалга ошириш.\n2-боб. Жамоат тарбиячисини тайинлаш тартиби\n4. Вояга етмаганларнинг жамоат тарбиячиси (бундан буён матнда жамоат тарбиячиси деб юритилади) этиб 30 ёшга тўлган, биринчи навбатда вояга етмаган шахслар билан камида икки йил ишлаш тажрибасига эга бўлган Ўзбекистон Республикаси фуқароси, жинси, оилавий аҳволидан қатъи назар, ўзининг ҳаётий тажрибаси ва ахлоқий фазилатлари билан ижобий таъсир кўрсата оладиган, ўз зиммасига назоратсиз ва қаровсиз қолган ҳамда ҳуқуқбузарлик ёки ижтимоий хавфли қилмиш содир этган вояга етмаганларни тарбиялаш вазифасини оладиган шахс тайинланиши мумкин.\n5. Комиссия жамоат тарбиячилари номзодлари рўйхатини шакллантиради.\n6. Вояга етмаганларга жамоат тарбиячисини танлаш ва тайинлаш ҳақидаги қарор Вояга етмаганлар ишлари бўйича идоралараро комиссия (кейинги ўринларда – Комиссия) ёки суд томонидан қабул қилинади.\n7. Комиссия томонидан жамоат тарбиячиси қуйидаги вояга етмаганларга нисбатан тайинланади:\n– назоратсиз ва қаровсиз қолган;\n– ихтисослаштирилган ўқув-тарбия муассасаларидан қайтган ёки тарбия колонияларида жазони ўтаган;\n– болани тарбиялашда ёрдамга муҳтож бўлган оилаларнинг вояга етмаган фарзандларига.\n8. Суд томонидан жамоат тарбиячиси қуйидаги вояга етмаганларга нисбатан тайинланади:\n– шартли ҳукм қилинган;\n– озодликдан маҳрум этиш билан боғлиқ бўлмаган жазо тайинланган;\n– тарбиявий таъсир қилиш ёки маъмурий жазолаш чоралари кўрилган;\n– озодликдан маҳрум қилиш жазосини ўташдан муддатидан олдин шартли равишда озод қилинган.\nСуднинг бу ҳақдаги қарори жамоат тарбиячисини танлаш ва тайинлаш учун Комиссияга юборилади.\n9. Суднинг қарори қонуний кучга кирган кундан эътиборан беш кун муддат ичида Комиссия вояга етмаганга жамоат тарбиячисини тайинлайди.\nКомиссия жамоат тарбиячисини тайинлашда ҳар бир ҳолатда индивидуал тартибда, содир этилган қилмиш, вояга етмаган шахснинг хулқ-атвори, психологик портрети, ёши ва бошқа омилларни инобатга олиши шарт.\nКомиссиянинг жамоат тарбиячисини тайинлаш тўғрисидаги қарорида қуйидагилар белгиланади:\n– жамоат тарбиячиси тўғрисида маълумот;\n– жамоат тарбиячиси тайинланаётган вояга етмаган тўғрисида маълумот;\n– жамоат тарбиячиси тайинлаш муддати;\n– жамоат тарбиячисининг ҳисобдорлиги;\n– қарор юзасидан шикоят бериш тартиби ва муддатларини тушунтириш тўғрисидаги маълумотлар;\n– ушбу Низом талабларидан келиб чиқиб қарорда бошқа қоидалар белгиланиши мумкин.\nКомиссия вояга етмаганга жамоат тарбиячисини тайинлаш тўғрисида қабул қилган қарори билан боланинг ота-онасини (уларнинг ўрнини босувчи шахсларни) таништиради.\nКомиссия вояга етмаганга жамоат тарбиячисини тайинланганлиги ҳақида манфаатдор ташкилотларни (ички ишлар, васийлив ва ҳомийлик органлари, таълим, соғлиқни сақлаш муассасалари, фуқароларнинг ўзини ўзи бошқариш органлари ва бошқаларни) хабардор қилади.\nЎн ёшга тўлган вояга етмаганлар, уларнинг ота-оналари ёки бошқа қонуний вакиллари билан келишган ҳолда вояга етмаган шахсни фикрини ҳисобга олиб тайинланади.\n10. Қуйидагилар жамоат тарбиячиси этиб тайинланиши мумкин эмас:\n– муомала лаёқати чекланган ёки муомалага лаёқатсиз деб топилганлиги тўғрисида суднинг қонуний кучга кирган ҳал қилув қарори мавжуд бўлган шахслар;\n– илгари содир этган жинояти учун судланган шахс;\n– ўзига нисбатан жиноий таъқиб амалга оширилаётган шахс;\n– ота-оналик ҳуқуқидан маҳрум этилган ёки ота-оналик ҳуқуқлари чекланган шахс;\n– ота-оналик ҳуқуқларини суиистеъмол қилган, бола билан шафқатсиз муомалада бўлган шахслар;\n– сурункали алкоголизм ёки гиёҳвандликка ружу қўйган шахслар;\n– собиқ тутинган ота-оналар ёки фарзандликка олувчилар, агар болаларни тарбияга олиш тўғрисидаги келишув ёки фарзандликка олиш бекор қилинган бўлса;\n– ўз зиммасига юклатилган мажбуриятларни бажармаганлиги ёки лозим даражада бажармаганлиги ёхуд ўз ҳуқуқларини суиистеъмол қилганлиги учун васий ёки ҳомий мажбуриятларини бажаришдан четлаштирилган шахс;\n– соғлиғи туфайли жамоат тарбиячиси мажбуриятини бажара олмайдиган шахс;\n– ўз зиммасига юклатилган вазифаларни бажаришдан уч маротаба бош тортган жамоат тарбиячиси.\n3-боб. Жамоат тарбиячиси ҳамда вояга етмаганларнинг ҳуқуқ ва мажбуриятлари\n11. Жамоат тарбиячиси қуйидаги ҳуқуқларга эга:\n– вояга етмаган шахсни яшаш ва ўқиш жойи бўйича бориб кўриш;\n– вояга етмаганларнинг ҳуқуқлари ва қонуний манфаатларини ҳимоя қилиш чораларини кўриш;\n– вояга етмаган билан якка тартибда ишлаш дастури (кейинги ўринларда – Дастур) белгиланган чора-тадбирларни амалга оширишда мутасадди ташкилот ва муассасалардан услубий ва амалий ёрдам олиш;\n– Комиссиядан вояга етмаганлар ва уларнинг ота-оналари (уларнинг ўрнини босувчи шахслар) тўғрисида зарур маълумотларни талаб қилиб олиш;\n– вояга етмаган шахсга оид Комиссия йиғилишларида қатнашиш ҳамда фикр ва таклифлар билдириш.\n12. Жамоат тарбиячиси қуйидаги мажбуриятларга эга:\n– ҳар бир вояга етмаганга индивидуал ёндашган ҳолда унинг хулқ-атвори, психологик портрети, ёши, қобилияти, қизиқишлари ва бошқа омилларни инобатга олиб Дастур тузиш ва Комиссия билан келишиш;\n– вояга етмаганнинг Дастурда белгиланган чора-тадбирларга риоя этиши устидан назорат қилиш;\n– вояга етмаган шахсни ғайриижтимоий хулқ-атворини тузатиш, мавжуд салбий одатларни бартараф этиш ва ҳуқуқбузарликлар содир этишини олдини олиш чораларини кўриш;\n– вояга етмаганни Ватанга садоқат руҳида тарбиялаш, унда меҳнатсеварлик, ватанпарварлик, масъулиятлилик, фидойилик, дунёқараши кенг мустақил ва комил инсон бўлишга интилиш туйғусини шакллантириш;\n– вояга етмаганларни ўқишини давом эттириш, бўш вақтларини мазмунли ўтказиш, уларни тўгаракларда иштироки, хордиқ олиши, бандлигини таъминлаш чораларини кўриш;\n– ота-оналар (уларнинг ўрнини босувчи шахслар) билан вояга етмаганни тарбиялаш, уларнинг ҳаёти ва келажаги учун жавобгар эканлиги борасида тушунтириш ишлари олиб бориш;\n– вояга етмаган шахс томонидан Дастурда белгиланган чора-тадбирларни бажарилмаган тақдирда бу ҳақда Комиссияга хабар бериш;\n– ота-оналар ёки уларни ўрнини босувчи шахслар ўз мажбуриятларини бажармаган тақдирда бу ҳақда Комиссияга ҳабар бериш;\n– ҳар ойда Комиссияга амалга оширилган ишлар ва болада кузатилаётган ижобий ўзгаришлар тўғрисида ҳисобот тақдим этиш.\n13. Вояга етмаганларнинг ҳуқуқ ва мажбуриятлари:\n– вояга етмаган шахс жамоат тарбиячисининг ноқонуний хатти-ҳаракатлари устидан Комиссияга шикоят қилиш ҳуқуқига эга;\n– вояга етмаган шахс Дастурга амал қилиши ва унда белгиланган чора-тадбирларни сўзсиз ижро этиши лозим.\n4-боб. Жамоат тарбиячисини алмаштириш ва фаолиятини тугатиш\n14. Жамоат тарбиячиси қуйидаги ҳолатларда алмаштирилади:\n– жамоат тарбиячиси ўз вазифаларини бажармаган ёки лозим даражада бажармаган тақдирда;\n– вояга етмаганлар, уларнинг ота-онаси (уларнинг ўрнини босувчи шахслар) томонидан Комиссияга жамоат тарбиячиси устидан келиб тушган шикоятлари асосида;\n– вояга етмаган ёки жамоат тарбиячиси яшаш жойини ўзгартирганда.\n– жамоат тарбиячисининг ўз зиммасига юклатилган мажбуриятларни бажаришдан бош тортганда;\n15. Жамоат тарбиячисининг фаолияти Комиссия қарори билан қуйидаги ҳолларда тугатилади:\n– жамоат тарбиячиси тайинлаш муддати тугаганда;\n– вояга етмаган шахс ўн саккиз ёшга тўлганда ёки эмансипация қилинган тақдирда;\n– вояга етмаган шахс озодликдан маҳрум қилишга ҳукм этилганда;\n– вояга етмаган шахс бошқа давлатга доимий яшаш учун кетганда;\n– вояга етмаган шахс вафот этганда.\nЖамоат тарбиячисини алмаштириш ёки унинг фаолиятини тугатиш ҳақида Комиссия қарор қабул қилади.\nЮклатилган вазифаларни фаол ва виждонан бажарган ҳамда ижобий натижаларга эришган жамоат тарбиячилари Комиссиянинг тақдимномасига асосан маҳаллий бюджет ҳисобидан рағбатлантирилиши мумкин.\n5-боб. Жамоат тарбиячиси фаолиятини назорат қилиш\n16. Жамоат тарбиячиларнинг фаолияти устидан назорат Комиссия томонидан амалга оширилади.\n– жамоат тарбиячисининг Дастур бўйича амалга оширилган ишлар юзасидан ҳисоботларини эшитиб боради;\n– вояга етмаган учун Дастурдаги чора-тадбирларни ўзгартириш ёки унга қўшимча чора-тадбирлар киритиш масаласини кўриб чиқади;\n– жамоат тарбиячисининг вояга етмаган билан олиб борилаётган якка тартибдаги ишларнинг аҳволини текшириб боради;\n– вояга етмаганлар, уларнинг ота-онаси (уларнинг ўрнини босувчи шахслар) томонидан Комиссияга жамоат тарбиячиси устидан келиб тушган шикоятларини кўриб чиқади.\n18. Ота-оналар ёки бошқа қонуний вакиллари вояга етмаганларга жамоат тарбиячиси бириктирилганда, вояга етмаган болани тарбиялаш ва унинг хатти-ҳаракатлари учун жавобгарликдан озод этилмайди.\n19. Мазкур Низом талабларини бузишда айбдор бўлган шахслар қонун ҳужжатларига мувофиқ жавоб беради.


21.09.2017 3753 Views\nБьютирея нима ўзи? Бьютирея – бу ўзига хос биринчи гўзаллик лотереяси бўлиб, унда Makeup Shop исталган қизга манзур бўлувчи хилма-хил совғаларни тақдим қилади! Бу ҳафтада биз Kallos брендининг соч учун маска, афсонавий Bourjois 3D Effet лаб учун ялтироқ ва тирноқлар учун лак, Maybelline NY кўзлар учун бўёғ ва энг зўр кипиклар учун тушидан таркиб топувчи совғали тўпламни ютуқ сифатида тақдим этишга қарор қилдик!\nҚандай қилиб унинг иштирокчисига айланиш мумкин? Бизнинг сайтимизда билет сотиб олишингиз керак.\nБьютерия билетини қандай харид қилиш мумкин? Бьютерия билетининг қиймати – 600 бьютикни ташкил қилади!\nАгар сизда бьютиклар етарли бўлмаса ёки гап нима ҳақда кетаётганини умуман тушунмаётган бўлсангиз, бундай ҳолатда нима қилиш керак?\nБьютиклар – сайтимиздаги бонус тизимидир, улар орқали сиз буюртманинг маълум бир қисми ёки уйга элтиб бериш хизмати учун тўловни амалга ошира оласиз.\nУларни қандай йиғиш мумкин?\n• Бизнинг сайтимизда рўйхатдан ўтсангиз, автоматик равишда 500 бьютикка эга бўласиз.\n• Ҳар бир хариддан муайян қийматдаги бьютикларни қўлга киритасиз.\n• Ижтимоий тармоқлардаги танловларимизда иштирок этиб ҳам бьютикларга эга бўлишингиз мумкин.\nСиз барча қатнашувчиларнинг рўйхатини кўрганингиздан кейин ғолиб тасодифан random.org сайти орқали аниқланади, бу биз ўйинларни ҳақиқий ўтказаётганимизга ишонч ҳосил қилишингиз учун ташкил қилинган. Шунингдек, ҳар бир иштирокчи рўйхатда қаерда туришидан қатъий назар балл тўплайди. Сиз танлаган, ҳаммадан юқори балл тўплаган иштирокчи - энг катта совринга эга бўлади! Қанча кўп иштирокчи бўлса - шунча кўп балл тўплайсиз, шунинг учун танишларингизнинг барчасини иштирокчига айланишига чақиринг!\nУшбу бьютирея 15.09.2017 – 25.09.2017 гача давом этади. Унда иштирок этишга шошилинг ва бизни ижтимоий тармоқларда кузатиб боринг, ахир айнан шу ерда сиз катта миқдордаги бьютикларга эга бўла оласиз! Шуни ҳам ёдда тутингки, бу сўнгги бьютирея эмас, шунинг учун бьютикларни тўплашни унутманг! Барчага омад!\n15.09.2017 5828 Views\nМукаммал қошларни қандай яратиш керак\nПодиумларда Кара Делевин ишонч билан қадам ташлашни бошлаган вақтдан буён, максимал табиифй шаклдаги қалин қошлар модаси модапараст аёл ва қизларнинг юзини тарк этгани йўқ. Ҳар қандай аёл учун мукаммал қошлар яратиш бораисдаги оддий ва амалий маслаҳатлар билан бўлишамиз.\nҚандай шаклларда бўлиши керак\nЯнги қошлар яратганда асосийси – мукаммал шаклни танлаш. Қуйидаги формулаларни эслаб қолиш зарур:\nЮзи юмалоқ қизларга учлари қайрилган қошлар ярашади. Бу юзни графиклик ҳолатига келтиради ва визуал тарзда уни чўзинчоқ қилиб кўрсатади.\n«Бриллиант» юз шаклли (учқур ияк ва кенг ёноқли) қизларга анча силлиқ линияли, иякнинг кескинроқ линиясини юашатувчи қошлар ярашади.\nЮзи миниатюра бичимли қизларга эса тўғри ва ингичқа қошлар ярашади. Улар кўзларнинг маънодорлигини ва лабларнинг бежиримлилиги бўғмайди.\nЖағи, ёноғи, бурни ёрқин ифодаланган, юзи геометрик бичимли бекаларга ўртача кенгликдаги ярим айлана қошлар ярашади.\nОвал шаклли юз соҳибаларига деярли ҳар қандай қошлар – тажоввузкорларидан тортиб то ўжар-тўғри қошларгача ярашади.\nШакл билан муносабатлар тугади, деб хурсанд бўлманг – энди “янги” қошларнинг рангини белгилаб олиш муҳимдир. Албатта, бу ерда ҳамма ўз таъбига қараб иш тутади, бироқ риоя қилиниши лозим бюўлган маълум қоидалар ҳам мавжуддир. Қошлар учун қалам ёки тенлар ҳақида сўзлаймиз.\nМасалан, сариқ сочли қизларга кул ранг ёки оч жигар ранг қошларни (тусига қараб) танлашлари керак. Бундай ҳолатда бир асосий йўриқ – қошларга қизғишроқ тус бермайадиган тенлар ёки қалам танлаш.\nТўқ рангдаги сочли қизларга бу ўринда осонроқ – улар қора, тўй катан, жигар ранг ва тўқ кул рангли қошларни танлашлари мумкин – уларнинг ҳаммаси бир хил даражада табиийдир.\nМейнстрим йўналишидаги ёрқин ихлосмандлар – кўк, пушти ранг, оч сиёҳ ранг ва ҳатто қирмизи тусларга ҳам эътибор қаратинг. Огоҳлантирамиз: ҳар куни бундай гўзал бўлиб юра олмайсиз, бироқ худди шу тарзда дўстларингиз даврасида ўтказиладиган кечалар уччун образингизни тўлдириб олиш мумкин.\nЧиқариб ташлаш ўйини\nАгар сиз қошларингизни мустақил тарзда тартибга келтиришга қарор қилган бўлсангиз, қатъий тарзда шошмаслигингизни тавсия этамиз. Бошланишида кўзларингиз ёйи орқали қошларингизга хаёлан вертикал линиялар ўтказинг, кўз қалами билан юқори сурилувчан қовоқнинг бурилишини такрорловчи нуқталарни белгилаб чиқиш мумкин. Сўнгра қошларни теришни бошлаймиз.\nБир қошни бошқасига мослаштириш учун, профессионаллар ҳар бир қошдан биттадан тукни олиб ташлашни тавсия этадилар – шунда сиз ўзгараётган тасвирни дарҳол сезасиз ва вазиятни ишнинг боришига қараб тўғирлаб қўясиз.\n07.09.2017 10563 Views\nБу кўҳна диёр не – не сиру – снноатлари билан асрлар оша авлодлар давомийлигини кўтариб келмоқда. Амир Темурдек буюк саркарда бобомиз, Тўмарисдек момоларимиз ўзбек халқининг нақадар ботир ва қўрқмас, матонатли ва шижоатли эканини бутун дунёга намойиш қилди. Мана шу юрт фарзанди - биринчи Президентимиз Ислом Каримов ота – боболаримизнинг орзуси бўлган Мустақилликни қўлга киритди. 26 йил давомида Ўзбекистон янада гуллаб – яшнаб, улуғ мамлакатлар қаторидан жой олди.\nБугун қай тарафга қараманг, гўзаллик ва ёшаришни кўрасиз. Юртбошимиз Шавкат Мирзиёевнинг ғайрат ва шижоатини кўрган халқимиз янада яхши ишлаш ҳамда яшашга ҳаракат қилмоқда.\nМана шундай Мустақиллик кунларига мусулмонларнинг Қурбон Ҳайити байрамининг тўғри келиши Жаннатмакон юртимизга Оллоҳнинг яна бир назаридир. Биринчи Президентимизнинг вафот этган кунлари ҳам айнан мана шундай қутлуғ кунларда ёдга олинади. Охиратлари обод бўлсин!\nТинч – осойишта юртга байрамлар ярашади. Мустақиллигимиз шукуҳи бутун юртимиз бўйлаб кезиб юрмоқда. Болаларимизнинг беғубор кулгуси, фарзандларимиз эришаётган ютуқлар, Армиямизнинг қудрати, қурилаётган буюк иншоотлар барчаси бизни янада улуғворлик ва юксакликка чорламоқда.\nМустақиллик ва Қурбон Ҳайит байрамлари барчангизга муборак бўлсин! Гўзал Ўзбекистонимизга кўз тегмасин!\nMake up жамоаси - доимо сиз билан бирга! Яхши кунларни бирга кутиб оламиз!\n01.09.2017 3067 Views\nХар битта қизни ильҳомлантирадиган гўзаллик ва мода ҳақида топ 5та фильм!\nМода – бир вақтнинг ўзида ҳам абадий, ҳам ўткинчи бўлади. Муайян ташқи кўриниш, турмуш тарзи, ҳеч қаерда ёзилмаган исталган ўзни тутиш қоидаси аниқ вақтга боғлиқ равишда ўзгариб боради, лекин мода ҳар доим ўз–ўзидан мавжуд бўлаверган.\nМода саноатига алоқадор бўлган кўплаб фильмлар орасида энг қизиқарли тўла метражли фильмлар ҳақида сизларга сўзлаб берамиз. Уларни, албатта, кўринг!\n5. «Тиффаниникида нонушта», 1961\nФильмнинг Труман Капоте қаламига мансуб худди шу номдаги романи асосида экранлаштирилганини эслатмасликнинг иложи йўқ. Энг бетакрор гўзаллик соҳибаси Одри Хепберн ижро этган – Холли ролидаги ўзига бой турмуш ўртоқ қидирувчи самимий қиз фильмнинг биринчи дақиқаларидаёқ ўзига мафтун этади. Кўпчилик бу фильмнинг қандай қилиб бизнинг ушбу рўйхатимиздан ўрин олганини тушунмаётган бўлса, айтиш керакки, “бу шунчаки мода энциклопедияси” дир. Фильмни яна бир бор томоша қилиб кўринг! Назокат ва стильнинг яққол намунаси Холли Голайтли буни ҳаммасидан яхшироқ исботлаб турибди.\n4. «Кристиан Диор: афсонавий инсон», 2005\nФильм номи унинг нима ҳақидалигини кўрсатиб турибди. Баъзан инсонни тушуниш учун унинг ўтмишига назар ташлаб кўриш керак. Буюк Кристиан Диор ҳақидаги ҳужжатли фильм бу инсоннинг қандай қилиб юксак мода оламидаги машҳур шахсга айлангани тўғрисида билишга ёрдам беради.\n3. «Шайтон Prada либосида», 2006\nТаништириб ўтиришнинг ҳожати йўқ бўлган кино – бундай катта машҳурликни у сотувга чиқарилган пайтдаёқ қўлга киритди. Шаҳардан чеккада яшовчи журналист Андреа Нью-Йоркка келади ва тақдир тақозоси билан образи Анна Винтур (1988 йилдан энг асосий мода-нашри – Vogue нинг бетакрор муҳаррири) дан олинган, ялтироқ қоғозли журналнинг қайсар муҳарририга ёрдамчи лавозимига ишга олинади. Дунёнинг энг урфдаги нашрини чиқариш жараёнлари кўз олдимизда намоён.\n2. «Ажойиб гўзал», 1957\nСтиль иконаси Одри Хёпберн ижросидаги томоша қилиш учун енгил мусиқали комедия асосан китоб дўконида ишловчи оддий қизнинг қандай қилиб юксак мода оламини эгаллашга уриниши ҳақида. Йўлида ялтироқ қоғозли журналнинг муҳаррири ва фотографини кўриб қолган Джонна катта шаҳар томон ўз бахтини синаш учун йўл олади ва ҳақиқий сенсацияга айланади.\n1. «Chanelгача Коко», 2009\nChanel — машҳур француз мода уйи бўлиб, унинг асосчисини, шубҳасиз, ҳамма яхши билади. Афсонавий аёл, замонавий модани ўрнатган Коко Шанель шундай нарсалар яратганки, улар ҳақида ҳар бир қиз орзу қилади – кичик қора либос, клатч-сумка, қоматга мос жакет. Фильм режиссёри Анн Фонтен бош ролдаги бетакрор Одри Тоту билан биргаликда ХХ асрдаги энг сирли аёлнинг ҳаёти ва унинг қандай қилиб бутун дунёга машҳур бўлгани ҳақида ҳикоя қилади. “Харобаликдан дабдабага” – шундай мавзудаги ҳикоялардан фақатгина ҳайратга тушиш мумкин.\n22.08.2017 4656 Views


Соғлиқни сақлаш вазирига яна икки ўринбосар тайинланди\nУлуғбек Собиров ва Шоҳрух Шораҳметов Соғлиқни сақлаш вазири ўринбосари лавозимига тайинланди.\nЎзбекистон Республикаси президентининг 3 июлдаги тегишли қарорларига асосан Улуғбек Юсупхонович Собиров ва Шоҳрух Шотурғунович Шораҳметов Соғлиқни сақлаш вазирининг ўринбосарлари лавозимларига тайинланди.\nУлуғбек Собиров 1974 йилда туғилган. 1997 йилда Тошкент давлат иккинчи тиббиёт институти (ҳозирги Тошкент тиббиёт академияси)нинг даволаш иши мутахассислиги бўйича тамомлаган, тиббиёт фанлари доктори.\nТайинловга қадар Дерматология ва венерология илмий текшириш институтида турли лавозимларда ишлаган. 2013 йилдан айни пайтга қадар Республика ихтисослаштирилган дерматология ва косметология илмий-амалий тиббиёт маркази директори лавозимида самарали фаолият юритиб келаётганди.\n2018 йилдан буён Соғлиқни сақлаш вазирининг иқтисодий масалалар бўйича ўринбосари лавозимида ишлаб келган Баҳодир Низомов бошқа ишга ўтгани муносабати билан ўз лавозимидан озод этилган. Унинг ўрнини Молия вазири ўринбосари Шоҳрух Шараҳметов эгаллаган.\nШоҳрух Шараҳметов 1977 йилда туғилган. 1998 йилда Тошкент давлат иқтисодиёт университетини, 1999 йилда эса Буюк Британиянинг Эксетер университетини иқтисодчи, молия ва инвестициялар мутахассислиги бўйича тамомлаган.\nУ муқаддам Ўзбекистон Республикаси президенти Администрациясининг Иқтисодиёт тармоқларини ривожлантириш, инвестицион ва ташқи иқтисодий сиёсатни амалга ошириш масалалари бўйича бўлинмасининг бош консультанти лавозимида ишлаган. Турли йилларда Туризмни ривожлантириш давлат қўмитаси раиси ўринбосари лавозимида, шунингдек, Молия вазирлигидаги турли лавозимларда фаолият кўрсатган. Молия – иқтисод соҳасидаги иш стажи 18 йил.\nУ 2019 йил майида Молия вазири ўринбосари лавозимига тайинланганди.\nБундан олдинроқ, Элмира Боситхонова Соғлиқни сақлаш вазири ўринбосари лавозимига тайинлангани хабар қилинганди.\n00:49 / 23.09.2020


Тўғри овқатланиш – саломатликнинг муҳим омили – O'zbekiston Milliy paralimpiya qo'mitasi\nТўғри овқатланиш – саломатликнинг муҳим омили\nОвқатланишнинг ҳам ўзига хос тартиблари борки, ҳар ким унга ёши, саломатлик даражаси ва меҳнат қилиш туридан келиб чиқиб ёндашиши тавсия этилади.\nБаъзилар ҳар куни ёғли ва юқори калорияли таомларни истеъмол қилса, тўғри овқатланаяпмиз, деб ўйлайди. Мутахассисларнинг таъкидлашича, юқори қувватли таомларни мунтазам тановул қилиш, шу билан бирга, камҳаракатлилик қон босими, қандли диабет, инсульт, миокард инфаркти, буйрак ва меъда-ичак тизими аъзолари касалликларининг юзага келишига сабаб бўлади.\nТиббиёт илми султони Абу Али ибн Сино “Тиб қонунлари” асарида тўғри овқатланиш ва унинг аҳамияти тўғрисида тўхталиб, “Кимки соғлом турмуш тарзига эришмоқчи бўлса, ўз соғлиғини сақламоқчи ва мустаҳкамламоқчи бўлса, овқатланиш тартибига, истеъмол қилинаётган овқатнинг сифатига, миқдорига, овқатни истеъмол қилиш вақти ва унинг ҳазм бўлиш жараёнига асосий эътиборини қаратмоғи лозим”, деб таъкидлаган.\n– Одатда кўплаб касалликлар нотўғри овқатланиш оқибатида юзага келади, – дейди Тошкент тиббиёт академияси биринчи клиникаси диетологи Карима Жабборова. – Ҳозирги кунда одам организми учун 13 турдаги витаминлар зарурлиги фанда исботланган. Булар кальций, натрий, магний, калий, фосфор, йод, темир ва бошқа моддалар. Уларни биз асосан мева-сабзавотлар, кўкатлар, полиз ҳамда сут, гўшт, парранда, балиқ, тухум, дуккакли маҳсулотлардан оламиз. Умуман олганда, ёзги озиқ-овқатлар таркибини 28 фоиз ёғ, 55 фоиз оқсил, 17 фоиз углеводлар ташкил этиши керак. Шу боис ёз мавсумида окрошка, гўжа каби парҳезли таомларни истеъмол қилиш тавсия қилинади. Улар ҳам тўйимли, ҳам мазали.\nЁз фаслида кўпроқ суюқликлар ичиш тавсия этилади. Мутахассислар фикрича, бир кеча-кундузда инсон ўз вазнининг ҳар килограммига 30 миллилитрдан сув истеъмол қилиши керак. Масалан, 50 килограмм вазндаги одам суткасига 1,5 литр сув ичиши зарур. Суюқликлар инсон организмидаги токсинларни ювиши билан ҳам аҳамиятлидир.\nЁзда дастурхонимизда тоблаб пиширилган сабзавотлар, янги узилган мевалар, дуккакли ўсимликлар, қайнатилган таомлар, қатиқ, творог каби сут маҳсулотлари бўлиши тавсия этилади. Бу каби минераллар ва оқсилларга бой маҳсулотлар организмда моддалар алмашувини яхшилайди, иммунитетни мустаҳкамлайди.\nЎзбекистон Республикаси Вазирлар Маҳкамасининг 2015 йил 25 апрелдаги “Ўзбекистон Республикаси аҳолисининг соғлом овқатланиши соҳасида амалга оширилаётган чора-тадбирларни янада такомиллаштириш тўғрисида”ги қарори инсон саломатлигини асраш, касалликларнинг олдини олиш ва соғлом турмуш тарзининг муҳим омили бўлган тўғри ва рационал овқатланиш маданиятини юксалтиришда муҳим аҳамият касб этади.\n– Соғлом овқатланиш маданиятни юксалтириш аҳоли саломатлигини асрашнинг муҳим омилларидандир, – дейди пойтахтимизнинг Олмазор туманидаги 15-оилавий поликлиника шифокори Ҳожиакбар Ҳожиаҳмедов. – Тўғри овқатланиш учун озиқ-овқат маҳсулотларини харид қилишда уларнинг сифатига эътибор бериш, мувофиқлик сертификатини текшириш лозим. Қўлбола усулда тайёрланган ва ноқонуний жойларда сотилаётган маҳсулотлардан эҳтиёт бўлган маъқул. Шу мақсадда турли давлат ва жамоат ташкилотлари вакиллари билан ҳамкорликда хонадонларда тўғри овқатланиш қоидалари, соғлом турмуш тарзига риоя этиш, овқатдан заҳарланиш, диарея, ботулизм ва бошқа ўткир ичак касалликларининг олдини олишга бағишланган тарғибот-тушунтириш ишларини мунтазам олиб бормоқдамиз. Зеро, ҳар бир инсоннинг соғлом бўлиши ва узоқ умр кечириши унинг соғлом турмуш тарзига нечоғли риоя этишига боғлиқ.\nПара камондан ўқ отиш бўйича Токиода нечта медаль ўйналади?\nТокио – тарихий шаҳар


Ҳукуматнинг жиҳод ва Халифалик ҳукмларини чеклашга ҳаракат қилиши Аллоҳ Субҳанаҳу ва Таоло томонидан қораланган ҳаром ишдир - | Hizb-Uzbekiston.info\nHome›ВАРАҚАЛАР›Ҳукуматнинг жиҳод ва Халифалик ҳукмларини чеклашга ҳаракат қилиши Аллоҳ Субҳанаҳу ва Таоло томонидан қораланган ҳаром ишдир\nҲукуматнинг жиҳод ва Халифалик ҳукмларини чеклашга ҳаракат қилиши Аллоҳ Субҳанаҳу ва Таоло томонидан қораланган ҳаром ишдир\nҲукуматнинг фиқҳий дарслардан Халифалик ва жиҳодга оид моддаларни олиб ташлаб, уларни фақат тарих дарсларига киритиши Ислом ҳукмлари ёйилишини чеклашга уринишдир.\nИндонезиянинг диний ишлар вазирлигидаги исломий таълим бош директори Қамариддин Амин тарих ўқув дастурига киритилган Халифалик ва жиҳод мавзулари ҳақида умумий тушунча бериб ўтди. Ушбу сиёсат мўътадил ислом фикрини ёйиш ҳамда мактабларда экстремизмни олдини олишнинг бир қисмидир.\nАниқки, ҳукуматнинг бу сиёсати Исломга зиддир. Чунки, Исломдаги Халифалик ва жиҳод ҳукмлари исломий фиқҳнинг бир жузи бўлиб, улар шаръий фарздир. Халифалик ва жиҳод тарихдаги оддий қиссалар эмас. Аллоҳ йўлида жиҳод қилиш ва Халифаликни барпо этиш фарзлигининг муҳимлигини баён қилмасдан уларни тарихнинг оддий бир қисмига айлантириш Ислом ҳукмларини чеклашга уринишдир.\nЖиҳоднинг вожиблиги ҳақида айтадиган бўлсак, Қуръон Каримда Аллоҳ Субҳанаҳу ва Таоло жиҳоднинг вожиблигини таъкидлаб шундай дейди:\n﴿كُتِبَ عَلَيْكُمُ الْقِتَالُ وَهُوَ كُرْهٌ لَكُمْ وَعَسَى أَنْ تَكْرَهُوا شَيْئاً وَهُوَ خَيْرٌ لَكُمْ وَعَسَى أَنْ تُحِبُّوا شَيْئاً وَهُوَ شَرٌّ لَكُمْ وَاللَّهُ يَعْلَمُ وَأَنْتُمْ لاَ تَعْلَمُونَ﴾\n«Сизларга ёқмаса-да, жанг қилишингиз фарз қилинди. (Зотан) сизлар ўзингиз учун яхши бўлган нарсани ёқтирмаслигингиз ва сиз учун ёмон бўлган нарсани яхши кўришингиз мумкин. Аллоҳ билур, сизлар билмассиз» [Бақара 216]\nЖиҳод шаръан Аллоҳ йўлида жанг қилишни англатади. Жиҳод Аллоҳ йўлида жанг қилиш маъносида баъзи оятларда келиши билан бирга Росулуллоҳ ﷺнинг ҳадисларида ҳам келади. Анас ибн Моликдан ривоят қилинишича, Росулуллоҳ ﷺ айтадилар:\n«Молларингиз, жонларингиз ва тилларингиз билан мушрикларга қарши жиҳод қилинглар». Бу ҳадисни Абу Довуд, Насоий ва Аҳмадлар саҳиҳ деб айтган.\nШунингдек, Халифаликни барпо этиш ҳам исломий шариат буюрган фарздир. Халифани тиклашнинг фарзлиги ҳақида Нававий ўзининг «Саҳиҳи Муслим шарҳи» китобида айтади: «Улар халифани тиклаш мусулмонларга вожиблигига ижмо қилганлар. Унинг вожиблиги ақлга эмас, шариатга асосланади».\nЭй мусулмонлар, ўқув дастурларидаги жиҳод ва Халифаликка оид моддаларни чеклаш, бундан ҳам ёмони уни олиб ташлашга уриниш шаръан ҳаромдир. Аниқки, бу ношаръий иш бўлиб, у Қуръон ва Суннатда келганидек, илмни яшириш ҳаромлигини ҳам ўз ичига олади. Таълим олиш ва Ислом ҳукмларини баён қилиш ҳақида келган буйруқ фарздир. Бу эса, Ислом ҳукмларини яшириш ҳаромлигини тасдиқлайди. Зеро, Ислом ҳукмларини яширган кишининг оятда Аллоҳнинг ва бутун одамларнинг лаънатига учраши айтилмоқда.\nШунинг учун Ислом ҳукмларини яшириш учун амалга оширилган ҳар қандай уриниш тақиқланган. Қандай бўлмасин, буни қилган ҳар қандай одам Аллоҳ Субҳанаҳу ва Таолонинг лаънатига учрайди. Аллоҳ Субҳанаҳу ва Таоло айтади:\n﴿إِنَّ الَّذِينَ يَكْتُمُونَ مَا أَنْزَلْنَا مِنَ الْبَيِّنَاتِ وَالْهُدَىٰ مِنْ بَعْدِ مَا بَيَّنَّاهُ لِلنَّاسِ فِي الْكِتَابِ ۙ أُولَٰئِكَ يَلْعَنُهُمُ اللَّهُ وَيَلْعَنُهُمُ اللَّاعِنُونَ﴾\n«Биз нозил қилган ҳужжатлар ва ҳидоятдан иборат (Муҳаммаднинг ҳақ пайғамбар эканлиги ҳақидаги) нарсаларни одамларга Китобда (Тавротда) равшан қилиб берганимиздан кейин беркитган кимсаларни шубҳасиз Аллоҳ лаънатлагай ва лаънатловчи зотлар (фаришталар ва мўминлар) лаънатлагайлар» [Бақара 159]\nБундан ҳам муҳими шуки, агар бундай уринишлар жиҳод ва Халифалик ҳукмларига қарши жиддий айблов қўйиш ва ёлғон тўқиш билан қилинса… масалан, жиҳод ва Халифаликка оид ҳукмларга «бундай ҳукмлар инсон ҳаётига хавф туғдиради» ёки «бундай тушунчалар юртга хавф солаётган экстремизмнинг кучайишига сабаб бўлади» каби айбловлар қўйилса… Бу катта хатодир. Чунки, жиҳод ва Халифалик ҳукмлари исломий ҳукмлар бўлиб, бу ҳукмларни ўрганган ва уларни татбиқ қилган киши томонидан инсонга зарар келиши мумкин эмас. Меҳрибон ва Раҳмли Аллоҳ нозил қилган Ислом ҳукмлари башариятни ҳалокатга бошламайди. Зеро, жиҳод ва Халифалик ҳукмларининг қўлланиши башарият ҳолатини ислоҳ қилади.\nЭй мусулмонлар, биз бундай адолатсиз сиёсатга жим қараб турмаслигимиз керак. Аниқки, бу сиёсат Умматни исломий шариатдан узоқлаштириш учун қилинган ҳаракатларнинг бир қисмидир. Бу сиёсат Қўшма Штатлар ва Ғарб Умматга қарши аёвсиз ҳужумларини давом эттираётган бир пайтда қўлланмоқда. Улар кеча Афғонистон ва Ироқда Умматга ҳужум қилишган бўлса, бугун Кашмирда, Мьянмада, Ҳиндистон ва Хитойда ҳужум қилишмоқда ҳамда мусулмонларга илмоний қонунларни мажбуран қабул қилдиришмоқда. Шу ўринда айтиб ўтиш керакки, Ислом ҳукмлари ёйилишига қарши уринишлар бўлиб турган бир пайтда бунга пайғамбарлар меросхўри бўлган уламоларнинг жим қараб туриши асло жоиз эмас. Уламолар маъруфга буюриб, мункардан қайтаришлари ҳамда жиҳод ва Халифалик ҳукмлари масаласида ҳақни айтишлари керак. Росулуллоҳ ﷺ айтадилар:\n«Жоним қўлида бўлган Зотга қасамки, сизлар албатта маъруфга буюриб, мункардан қайтарасизлар ёки Аллоҳ сизнинг устингизга бир бало (азоб) юбориши мумкин. Шундан кейин сизлар Унга дуо қилаверасизлар, дуоларингиз ижобат қилинмайди». (Термизий ривояти).\nМусулмонларга хавф солаётган бундай адолатсиз сиёсатга қарши гапириш ва унга қарши курашиш барча мусулмонларга вожибдир. Бугина эмас, балки Пайғамбарлик минҳожи асосидаги исломий Халифалик давлатини барпо қилишга ва ўз юртларида исломий шариатнинг тўлиқ татбиқ этилишини амалга оширишга ҳаракат қилишлари вожибдир. Айни шу иш Умматнинг ҳақиқий уйғонишини рўёбга чиқаради ҳамда мусулмонларни уларга етган барча ёмонликлардан халос қилади.\nҲизб ут-Таҳрир 2 жумодул-аввал 1441ҳ\nИндонезия 28 декабр 2019м\nХалифалик Умматнинг ҳаёт-мамот масаласидир ва у қувват манбаидир Халифалик Аллоҳ Азза ва Жалланинг ваъдаси, Росули САВ нинг башоратларидир «Халифалик»ни эълон қилиш ИШИД тушиб қолган бир тузоқдир ва бу нарса унинг бир ташкилот эканлигини асло ўзгартирмайди Халифалик Аллоҳнинг нусрати ва яқин фатҳдир\nҲизб ут-Таҳрир – Белгия фикрий-сиёсий семинар ўтказди\nҲизб ут-Таҳрир – Тунис вилояти саҳифаси ёпиб қўйилди\nҒарбда яшовчи муслима либоси улар учун бомбалардан ҳам даҳшатлидир


Трамп толиблар билан тинчлик музокараларини тўхтатишини эълон қилди\n21 феврал 2020, Тошкент вақти: 06:03\nсентябр 10, 2019\nАфғонистон президенти Ашраф Ғани ва АҚШ президенти Дональд Трамп билан. 2017, 21 сентябрдаги учрашув.\nОқ уй маъмурияти Афғонистондан Америка қўшинларини олиб чиқиш масаласида келишувга эришиш мақсадида икки йилдан бери толиблар билан музокара олиб бораётганига қарамай, АҚШ президенти Дональд Трамп “Толибон” ҳаракати билан мулоқот тўхтатилганини эълон қилди.\nТрампнинг баёноти президент 8 сентябрь куни Кэмп-Дэвид қароргоҳида толиблар етакчилари ва Афғонистон президенти Ашраф Ғани билан ўтказилиши кутилган учрашувни бекор қилганидан сўнг янгради. Бу учрашувда Оқ уй 18 йилдан бери Афғонистонда бўлиб турган Америка қўшинларини олиб чиқиш масаласида ҳар икки томоннинг розилигини олишга ҳаракат қилмоқчи эди. Айни дамда бу ердаги Америка қўшинларининг сони тахминан 14 минг ҳарбий хизматчидан иборат.\nТрампнинг баёнотидан кўп ўтмай толиблар ўзларининг сайтларига музокараларнинг тўхтатилиши Қўшма Штатларнинг ўзига зарар келтириши борасидаги огоҳлантиришни жойлаштирдилар. АҚШ Марказий қўмондонлиги бошлиғи генерал Кеннет Маккензи душанба куни баёнот бериб, Афғонистондаги Америка ҳарбий контингенти тез орада мамлакатда толибларнинг эҳтимолий террор фаоллигига қарши ҳаракатларини кучайтиришини маълум қилди. Маълумки, Қатар пойтахти Дохада АҚШ маъмуриятии билан музокаралар олиб борилаётганига қарамай, толиблар сўнгги вақтларда ҳужумларни кучайтирмоқда. Шу каби ҳужумлардан бирида ўтган ҳафтада Қобулда америкалик ҳарбий хизматчи ҳалок бўлди.\nЎтган ҳафтада эришилган Келишув лойиҳасига кўра яқин ойларда Вашингтон 5000га яқин америкалик ҳарбий хизматчини олиб чиқиши, бунинг эвазига Афғонистон Қўшма штатлар ва унинг иттифоқчиларига қарши террор ҳужумлари учун база сифатида фойдаланилмаслиги борасида кафолат олиши керак.\nАфғонистондан Америка қўшинларини бутунлай олиб чиқиш Трампнинг 2016 йилги президентлик кампаниясининг устувор ташқи сиёсати эди ва президент баёнот бериб ўз администрацияси ҳамон қўшинларини тўлалигича олиб чиқиш масаласи устида бош қотираётганини айтди.\nДохада бўлиб ўтган толиблар ва Америка маъмурияти вакиллари ўртасидаги музокараларда иштирок этмаган Афғонистон президенти Ғани душанба куни баёнот бериб яна бир бор ярашга даъват қилди, унинг фикрича толиблар ўт очишни тўхтатиш борасидаги келишувга амал қилиши керак. Аммо улар бу келишувни ҳамон бажармаяпти.\nАфғонистонда Америка ҳарбий контингентининг тақдири ҳамон ноаниқ бўлиб қолмоқда. Трамп Афғонистондаги Америка ҳарбийлари сонини 8600 кишигача қисқартириш ниятида эканлиги борасида баёнот берди.\nХитой коронавирусни юқтираётганлар сони озая бошлагани тўғрисида баёнот берди\nХитой янги коронавирусга чалинганлар сони ўсиш суръати секинлай бошлаганини хабар қилди. Аммо касалликдан вафот этганлар сони ўсиб бормоқда.\n20 февраль куни Хитой Миллий соғлиқни сақлаш комиссияси эпидемия эпицентри Хубэй вилоятида сўнгги 24 соат ичида 628 нафар киши, мамлакатнинг бошқа ҳудудларида 45 одам вирусни юқтирганини, касалликка чалинишлар сони сўнгги уч кун давомида озаяётганини билдирди.\nБу орада Эронда икки киши коронавирус туфайли ҳалок бўлгани хабар қилинди. Японияда эса Diamond Princess круиз кемасида саёҳат қилган катта ёшдаги икки киши ҳалок бўлди.\nЖаҳон соғлиқни сақлаш ташкилотининг минтақавий директори Ричард Бреннан Хитой қисқа муддат ичида йирик натижаларга эришаётгани, аммо бўҳрон ўз якунига етмаганини айтди.\nХитой расмийлари вирус тарқалиши олдини олиш мақсадида 60 миллиондан ошиқ одам истиқомат қиладиган шаҳарларни изоляция қилган.\nСўнгги хабарларга кўра, COVID-19 деб номланган коронавирусдан ўлганлар сони 2100 дан ошди, касалликни юқтириб олганлар сони эса 75 минг кишидан ошди.\nАҚШ давлат котиби Саудия Арабистонига хизмат сафари билан борди\nСаудия Арабистони. АҚШ давлат котиби Майк Помпео Эр-Риёдга 19 февралда келди.\n20 февраль куни АҚШ давлат котиби Майк Помпео Саудия Арабистони етакчилари билан учрашади. Икки тараф Эрон масаласини муҳокама қилиши кутилмоқда.\nАҚШ Давлат департаменти расмийлари Помпео Саудия қироли Салмон, унинг ўғли валиаҳд шаҳзода Муҳаммад бин Салмон ҳамда ташқи ишлар вазири Файсал бин Фарҳан билан учрашишини маълум қилди.\nЭр-Риёдга ташрифи олдидан Помпео:\n- Хавфсизлик масалалари, хусусан, Эрон Ислом Республикаси масаласи ҳақида узоқ сўзлашамиз, — деди.\nАҚШ президенти Дональд Трамп дунёнинг етакчи давлатлари билан Эрон ўртасида унинг ядро дастури бўйича 2015 йилда эришилган битимдан АҚШни чиқариб, Эронга нисбатан санкцияларни ва босимни оширган. Шу сабаб Вашингтон ва Теҳрон ўртасидаги танглик кучайди.\nСунний Саудия Арабистони эса шиа Эронни минтақадаги асосий рақиби деб билади.\nПомпеонинг Эр-Риёдга ташрифидан олдин АҚШ армияси Эрон Ямандаги исёнчиларни қурол билан таъминлашда давом этаётганини билдирган эди. Саудия Арабистони эса Яманнинг жорий ҳукуматини қўллаб келади.\nПомпео учрашувлар давомида иқтисод ва инсон ҳуқуқлари каби масалаларни ҳам муҳокама қилишини айтди.\nГенерал Дўстум ўз тарафдорларини президент сайлови натижаларини тан олмасликка чақирди\nГенерал Абдул Рашид Дўстум.\nАфғонистон вице-президенти Абдул Рашид Дўстум ўз тарафдорларини президент Ашраф Ғанининг қайта президент этиб сайланишига қарши норозилик намойишига чиқишга чақирди.\nАммо Дўстумнинг чақириқларига қарамасдан, Афғонистонда ҳеч қандай йирик намойиш бўлмади.\n18 февраль куни Ғани сайловда ғолиб чиққани эълон қилинди. Сайлов қоғозлари қайта-қайта саналгани ҳамда қонунбузарликлар ҳақидаги иддаолар туфайли Афғонистон расмийлари беш ой деганда сайловнинг якуний натижаларини эълон қилди.\nСайлов натижаларини президент Ғанининг рақиби Абдулла Абдулла ҳамда унинг шериги генерал Дўстум тан олмади.\n18 февраль куни Абдулла алоҳида ҳукумат тузишни ваъда қилди. 19 февраль куни, шунингдек, Абдулла Қобулдаги хориж давлат элчихоналарига сайлов натижаларини тан олмасликка чақириб, мактуб ёзди.\nДўстум эса Жўзжон вилоятида Абдулла ва уни қўлловчиларни сайлов натижаларини тан олмасликка ва норозилик намойишларига чиқишга чақирди.\nЖанубий Кореянинг собиқ президенти 17 йилга қамалди\nЛи Мён Бак (ўртада).\nСеул апелляция суди Жанубий Кореянинг коррупцияда айбланган собиқ президенти Ли Мён Бакни 17 йилга озодликдан маҳрум қилиш ҳақида ҳукм чиқарди. 78 ёшли сиёсатчи пора олиш ва маблағ ўзлаштиришда айбдор, деб топилган.\nАввалроқ у айни шу иш бўйича 15 йиллик қамоқ жазосига ҳукм қилинган, аммо саломатлиги ёмонлашгани боис гаров эвазига озод этилганди.\nЛи Жанубий Кореяга 2008 йилдан 2013 йилга қадар раҳбарлик қилган. У жиноий жавобгарликка тортилган учинчи президент бўлди. Суд маълумотига кўра, Ли президент лавозимида бўла туриб амалда автомобиллар учун деталь ишлаб чиқарадиган компанияга раҳбарлик қилган ҳамда ўз мақомидан фойдаланган ҳолда акаси номига расмийлаштирилган мазкур компания бизнесини ривожлантиришда иштирок этган.\nПрокурор Лига 23 йиллик қамоқ жазоси сўраган. Сиёсатчи ўзига қўйилган айбловни рад қилган.\nУнинг салафи Но Му Хён коррупцияда айбланганидан сўнг истеъфога чиққанидан бир йил ўтиб ўз жонига қасд қилган. Лидан кейинги яна бир президент Пак Кин Хе ҳам коррупция айблови билан қамоққа ҳукм қилинган.\nҚозоғистонда миллий низо бўйича 90 га яқин жиноят иши очилди\nМасанчи овули. Тўқнашувдан кейинги вазият. 2020, 8 февраль.\nҚозоғистон расмийлари 7-8 февраль кунлари Жамбул вилоятида содир бўлган ва 11 одам умрига зомин бўлган миллатлараро низо бўйича 90 га яқин жиноят иши очди.\n19 февраль куни Ички ишлар вазири ўринбосари Марат Қожаев юзлаб одам аллақачон сўроқ қилинганини, терговлар икки ой давом этиши кутилаётганини айтди.\n- Бошқа гумонланувчилар, жумладан, зўравонликни бошлаган шахслар ҳақида маълумот кейинроқ тергов давомида тарқатилади, — деди Қожаев.\nҚожаев полиция уч нафар этник дунган ака-укани ҳибсга олганини тасдиқлади. Қозоғистон прокуратурасига кўра, полиция ходимлари 7 февралда Сўртўбе қишлоғида автомобиль йўлида содир бўлган жанжал ортидан дунган шахс ҳайдаб кетаётган автомобилни тўхтатган.\nҲайдовчилик гувоҳномаси ва автомобилнинг давлат рўйхатидан ўтган ҳужжатлари бўлмагани учун унга полиция участкасига бориш тайинланган. Аммо у қаршилик кўрсатиб, укалари олдига қочган. Уч ака-ука сўнгра полицияга ташланган.\nҚозоғистон ҳокимият идоралари олдинроқ йўлдаги қаттиқ муштлашув маҳаллий қозоқлар билан кам сонли дунган этник гуруҳига мансуб Қозоғистон фуқаролари ўртасида катта зўравонликка айланиб кетганини билдирган эди. Дунганлар асли хитой миллатига мансуб мусулмонлардир.\nСўртўбе, Масанчи, Ауқатти ва Булан-Батир қишлоқларида рўй берган тўқнашувлар оқибатида 11 киши ҳалок бўлди, ўнлаб қишилар, жумладан, полиция ходимлари яраланди.\nЭрдўғон: Россия билан Сурия бўйича музокаралар қониқарли ўтмади\nТуркия президенти Ражаб Тоййиб Эрдўғон Сурия президенти Башар Асад қўшинлари Туркия ҳарбий позицияларидан ортга чекинмаса, Анқара Идлибда ҳарбий амалиёт бошлаши муқаррар эканлигини айтди.\nПрезидентнинг бу билдирувини Москва дарҳол танқид қилди.\nСурия армияси Россия ҳарбийлари кўмаги билан Идлибда бошлаган ҳарбий амалиёт минглаб одамни ўз уйини тарк этишга мажбурлади.\n19 февраль куни Эрдўғон AK партияси аъзолари олдида қилган чиқишида Россия билан музокаралар давомида келишувга эришилмаганини айтди. Туркия Асадга қарши исёнчиларни қўллаб келади.\nПрезидент Туркиянинг Идлибни «хавфсиз зонага» айлантириш нияти қатъий эканлигини айтди.\n- Туркия Идлибда ўз режасини амалга ошириш учун тайёргарликни якунлади. Очиғини айтсам, Идлибда амалиёт бошлашимиз фақат вақт масаласидир, — деди Эрдўғон.\nПрезидентнинг бу шарҳлари ортидан Кремль матбуот котиби Дмитрий Песков Москва бундай амалиётга қарши эканлигини, Идлибдаги вазият янада кескинлашишига йўл қўймаслик учун Москва Анқара билан мулоқотда эканлигини айтди.\nРоссия ташқи ишлар вазири Сергей Лавров эса Москвада 17-18 февраль кунлари ўтказилган музокараларда бирор келишувга эришилмаганини билдирди.\nЕХҲТ Украина шарқида тарафларни зўравонликни тўхтатишга чақирди\nУкраина армияси аскари Луганск вилоятидаги фронт чизиғидаги окопда турибди. 2020, февраль.\nЕвропада хавфсизлик ва ҳамкорлик ташкилоти (ЕХҲТ) расмийлари Украина шарқида зўравонлик кучайганидан хавотир изҳор қилди.\nУкраина расмийларига кўра, 18 февраль куни содир бўлган отишмада бир нафар Киев аскари ҳалок бўлган, тўрт нафари жароҳат олган.\nЛуганск айирмачи региони етакчиси Яков Осадчий эса тўрт жангчиси ҳалок бўлганини ва яна тўрт нафари жароҳат олганини билдирди.\nЕХҲТнинг амалдаги раиси Эди Рама ҳамда бош котиб Томас Гремингер ҳалок бўлганлар ҳақидаги хабарлардан қайғуда эканлигини айтиб, тарафларни зўравонликни тўхтатишга чақирди.\nЎтган йилнинг декабрида Парижда россияпараст айирмачилар ва Киев кучлари ўт очишни тўхтатишга келишиб олган эди.\nРама Минск ва Парижда эришилган келишувларда белгиланган шартларга қарамасдан, ҳар куни тўқнашувлар содир бўлаётганини айтди.Расмий кейинги ойларда эришилган ижобий натижалар бекор қилинмаслиги кераклигини қўшимча қилди.\nБу орада айирмачилар билан Киевга содиқ кучлар бир-бирини келишув шартларини бузишда айблади.\nҚирғизистон коронавирусга қарши курашаётган Хитойга инсонпарварлик ёрдами йўллади\nҚирғиз-хитой чегарасидаги Тўруғарт назорат-ўтказиш маскани.\nҚирғизистон коронавирусга қарши курашни дастаклаш мақсадида Хитойга инсонпарварлик ёрдамини юборди.\nФавқулодда вазиятлар вазирлиги матбуот хизмати маълумотига кўра, Хитойга Қирғизистондан асосан антисептик ва дезинфикация воситалари, шахсий тиббий ҳимоя воситаларидан иборат бўлган 7 тоннага яқин юк жўнатилган.\nАввалроқ Озодлик Ўзбекистон ҳам Хитойга инсонпарварлик ёрдами жўнатгани ҳақида хабар қилган.\nСўнгги маълумотларга кўра, Хитойнинг Ухан шаҳрида қайд этилган вирусдан ўлганлар сони 2000 нафардан ошган.\nХоразмда фермерлар фақат кластер манфаати назарга олинган шартномани имзолашга мажбурланмоқда\nАндижонда тинч аҳолига "номутаносиб" ўқ узилгани тан олинди. Навбатдаги қадам қандай бўлиши керак?\nМХХ, ИИВ ва Миллий гвардия ёнига Маҳалла вазирлиги қўшилди\nСамарқандда Ҳукумат қарори бажарилмаётгани ортидан 168 ёш оила уйсиз қолиши мумкин (ВИДЕО)\nТошкент билан Анқара стратегик манфаатларни ҳимоялашда ўзаро ёрдамга таянишни мақсад қилмоқда\nЖурналист Давлат Назарни босиб ўлдирган ҳайдовчи устидан ҳукм ўқилди. У 3 йилга озодликдан чекланди\nҚашқадарёлик аёл прокуратура олдида ўзини ёқди. Уни қутқармоқчи бўлган отаси куйди\nТошкентда 21 киши “Тавҳид ва жиҳод катибаси”га алоқадорликда гумон қилиниб қўлга олинди


Ташмачилик – иқтисодий хавфсизликка таҳдид – Сурхон тонги\nБош саҳифа / Иқтисодиёт / Ташмачилик – иқтисодий хавфсизликка таҳдид\nИюн 26, 2019\tИқтисодиёт Изоҳ қолдириш 530 Кўрилди\nМаълумки, қўшни Тожикистон Республикаси билан ўзаро дўстона алоқалар тобора яхшиланиб, ҳар иккки давлат фуқароларига турли масалаларда мамлакатларда бўлиш борасида ҳам катта имконият ва имтиёзлар берилди.\nБу ҳар икки мамлакат иқтисодий ва маданий ҳаётига ҳам ўзининг ижобий таъсирини кўрсатмоқда. Аммо мамлакатимизда товар-моддий бойликларни чегарадан олиб ўтишнинг қонунда белгиланган тури, меъёр ва муддати бўлса-да, айрим қўштирноқ ичидаги тадбиркорлар унга амал қилмай, товарларни юртимизга ноқонуний равишда олиб киришга уринмоқдалар.\nБу фуқаролар божхона тўловларини тўламаслик мақсадида «ташмачи», яъни меъёридан ортиқ моддий бойликларни чегарадан гўё ўзи учун олиб ўтаётгандек кўриниб, бунинг эвазига “хизмат ҳақи” оладиган ёлланма фуқаролардан фойдаланишмоқда. Натижада, аслида тижорат учун ноқонуний йўллар билан кириб келаётган маҳсулотлар эвазига давлат бюджетига катта зиён етмоқда. Бу каби қинғирликлар, тақиқланган ашёларни олиб ўтилишининг олдини олиш ва республика иқтисодий хавфсизлигини таминлаш борасида Сариосиё чегара божхона пости ходимлари ҳам сергакликни ҳар қачонгидан оширишган. Бундан ташқари, давлат чегараларидан ўзлари билан олиб ўтаётган маҳсулотлар меъёри, берилган имтиёзга амал қилиш ва ундан фойдаланиш тартибқоидалари юзасидан тадбиркорлар, фуқароларга тушунтириш ишларини олиб бормоқдамиз.\nСариосиё чегара божхона пости\nбош инспектори, смена бошлиғи\nОлдинги Олтинсойнинг олтинлари эди улар…\nКейинги Огоҳлик фалокатдан асрайди


"Сookie" файлида оз сондаги маъмулотлар сақланади. Уларнинг сирасига улкан аноним аниқловчи ҳам киради. Мазкур аниқловчи компютер саҳифасидаги браузер орқали юборилади ва компютерингизнинг қаттиқ дискида сақланади. Агар браузерингизнинг мосланмаси бунга имкон берса, ҳар бир саҳифа "cookie" файлларини сизнинг компютерингизга юбориши мумкин. Шу билан бир вақтнинг ўзида, (маълумотларингизнинг махфийлигини сақлаш учун) браузерингиз бошқа саҳифаларга фақат уларнинг шахсий "cookie"ларига киришга имкон беради, холос. Улар бошқа сайтлар томонидан қолдирилган "cookie" файлларига кира олишмайди. Фойдаланувчилар кирган пайтда, кўплаб сайтлар "cookie" файлларини юборишади. Шу йўл билан веб-саҳифага кирганлар сонини аниқлаш имконияти бўлади.\nCookie файлларида сиз интернетдан асосан нима учун фойдаланишингизга оид маълумотлар сақланади. Фойдаланувчилар ўз компютерларини автоматик равишда "cookie" файлларини қабул қилиб, бироқ ҳар гал бошқа веб-саҳифа фойдаланувчининг қаттиқ дискига ўз "cookie"сини ёзишга уринган пайтда огоҳлантирувчи қилиб мослаштиришлари мумкин. Сўнгги вариант фойдаланувчиларга айрим шахсий хизматлар кўрсатилмаслигини англатади. Шу билан бирга, бу каби мосламани қабул қилган фойдаланувчиларга bbcuzbek.com веб саҳифасининг барча бўлимларига тўлиқ имконият берилмаслиги мумкин. Ҳар бир браузер ўзига хос. Шу сабабдан ҳам, браузерингизнинг "Ёрдам" амалиётидан фойдаланинг. Шунда "cookie" файлларидан қандай фойдаланишни ўрганиб оласиз.\nСиз компютерингизни "cookie" файлларини умуман қабул қилмайдиган қилиб созласангиз ҳам барибир bbcuzbek.com веб саҳифасига кираверасиз. Бироқ веб-сайт таклиф этаётган хизматлардан фойдалана олмайсиз. "Cookie" файллари ҳақида янада батафсил маълумот олмоқчи бўлсангиз, мана бу сайтга кириб кўринг:\nСиз bbcuzbek.com га ҳар қандай шахсий маълумотингизни тақдим этган пайтингизда(мисол учун, танловларда иштирок этиш ёки хабарномага обуна бўлиш учун) улардан қай тариқа фойдаланишимиз муайян қонунчилик асосида назорат этилади. Биз шахсий маълумотларни тўплар эканмиз, улардан қандай фойдаланмоқчи эканимиз борасида тушунтириш беришимиз шарт, деб кўрилади. Бундан ташқари, сиздан олинган маълумотларни бошқа бировга бериш ниятимиз борми-йўқлиги ҳақида ҳам айтишга масъулмиз. Тартиб-қоидаларга мувофиқ, сиз томонингиздан Би-би-сига берилган ҳар қандай маълумот фақат Би-би-си ва ширкат вакиллари, уларга хизмат кўрсатувчилар томонидан фойдаланилади. Фақат қонунчилик рухсат берган ёки талаб қилган тақдирдагина, шахсий маълумотларингиз ошкор этилади. Бундан ташқари, bbcuzbek.com веб-саҳифасида ҳақоратомуз, ноўрин ёки шубҳали тил қўлласангиз, бу каби хулқ-атворга чек қўйиш учун Би-би-си сиз ҳақингизда эга бўлган барча маълумотлардан фойдаланиш ҳуқуқига эга бўлади. Кўрилажак чоралар доирасида Би-би-си сизнинг хулқ-атворингиз ҳақида учинчи томон, мисол учун, ишлаш жойингиз, мактабингиз, интернет-провайдерингиз ва ҳуқуқ-тартибот ходимларига ҳам хабар қилиши мумкин. Биз сиз ҳақингиздаги шахсий маълумотларни веб-саҳифамиз ва унда кўрсатилган хизматлардан қанча вақт фойдалансангиз, шунча пайтгача сақлаб турамиз. Биз кўрсатаётган хизматлар ниҳоясига етгач ёки bbcuzbek.com хизматларидан ортиқ фойдаланишни истамасангиз, уларни олиб ташлаймиз. Хавфсизлик нуқтаи-назаридан, Би-би-си ўз веб-сайтида қолдирилган маълумотларингизни яна 6 ой муддатгача сақлаб туриши мумкин. Расман қайддан ўтмаган, бироқ bbcuzbek.com нинг айрим хизматларидан фойдаланган фойдаланувчиларга оид маълумотлар эса, Би-би-си кўрсатилаётган ўша хизматнинг узлуксиз фаолиятини таъминлаш учун лозим бўлган вақтгача сақлаб туради. Биз 1998 йилда Британияда қабул қилинган ва шахсий маълумотларнинг ҳимоясини таъминловчи қонунга мувофиқ сизга оид маълумотларни тўлиқ хавфсизлигини таъминлашга масъулмиз. Агар bbcuzbek.com нинг саҳифаларидан бирида Би-би-си қолдирилган маълумотлардан "техник эҳтиёж" сабаб сиз билан боғланиш истагида эканига оид огоҳлик бўлса, Би-би-си сиз қайддан ўтганлари дохил ҳар қандай саволлар юзасидан сиз билан алоқага чиқиши мумкин. Мисол учун, биз сизга очарсўзингизни ёдлаб қолишни таклиф этиш ёки сиз танлаган хизмат профилактик сабаблар туфайли вақтинчалик имконли бўлмаслиги билан огоҳлантиришимиз мумкин. Биз сиз билан ўз хизматларимизни яхшилаш ва ўзгартириш ёки сайтимиз кўрсатиши мумкин бўлган бошқа хизматларга оид хабарлар мисолида сиз билан реклама мақсадларида боғланмаймиз. Лекин сиз бу каби хабарномаларга обуна бўлиш мақсадида bbcuzbek.com да қайддан ўтгунингизча ёки кейинроқ бунга рози бўлсангиз, бу истисно деб ҳисобланади.


Исроил Ғарб санкциялари атрофида ҳаракат қилмайди - элчи\n17 Mart 12:12 Жаҳон\nАҚШ билан ҳам Бродский ИСРОИЛ РОССИЯ Россия билан САНКЦИЯЛАР УКРАИНА ЭЛЧИ ҒАРБ\nИсроил ҳукумати Украина билан ҳам, Россия билан ҳам фаол алоқаларни давом эттирмоқда. Исроил Украинага қурол етказиб бермаяпти ва Россия Федерациясига қарши санкциялар жорий этишга шошилмаяпти.\nБу позитсияни ўзининг Facebook даги саҳифасида Исроил давлатининг Украинадаги элчиси Михаил Бродский тушунтирди.\n«Украина бир неча бор Исроилдан Россия билан музокараларда воситачилик қилишни сўраган. Президент Зеленскийнинг илтимосига кўра, Бош вазир Бенет Украина ва Россия билан жуда фаол музокаралар олиб бормоқда, АҚШ ва Европа давлатлари билан мувофиқлашмоқда. Украинага қурол-яроғ етказиб берилиши бу саъй-ҳаракатларни пучга чиқаради ва Украинага қурол-яроғ етказиб беришни бекор қилади. Исроил воситачилик қилиш имкониятини истисно қилади.\nУкраинага ҳарбий ёрдам кўрсатаётган ўнлаб давлатлар бор. Украина билан ҳам, Россия билан ҳам фаол алоқаларни давом эттираётган 2-3 давлат бор. Исроил улардан бири.\nВа яна бир ҳолат: биз Россия билан чегараларимизда стратегик мулоқотни давом эттириш ва ҳаракатларни мувофиқлаштириш зарурати билан боғлиқ жуда қаттиқ чекловлар доирасида ишлаймиз. Бу Исроил фуқароларининг ҳаёти ва хавфсизлигини ҳимоя қилиш ҳақида. Украинага барча ҳамдардлик орқали бу бизнинг асосий устуворлигимиздир. Бу масала бўйича бизга ҳар қандай томондан босим ўтказиш самарасиздир.\nГаагада Украинанинг Россия ҳаракатларига оид даъвоси бўйича суд мажлиси бўлиб ўтади\nХудди шу сабабларга кўра, биз санкциялар бўйича «локомотивдан олдинда» юрмаяпмиз. Исроил Қўшма Штатлар ва Европа давлатлари билан позитсияларини мувофиқлаштириб келмоқда ва Ғарб санкциялари четлаб ўтмайди.


Қон босимининг ошишига қандай омиллар таъсир қилади? - Zamin.uz\n15:00 / 20.04.2021\nФото: «Домашний oчаг»\nГипертония хавфининг ривожланишига сабаб бўлувчи омиллар\nТузни ҳаддан ортиқ истеъмол қилиниши\nҚанча кўп туз истеъмол қилинса, артериал босимнинг осиш хавфи шунча юқори бўлади. Таркибида сувни ўзида ушлаб турувчи фаол модда бўлгани ҳисобига натрий томирлар ичида сув ушлаб қолинади. Бу эса босимнинг ошишига сабаб бўлади. Истеъмол қилинадиган туз миқдорининг камайиши эса қон босимнинг сезиларли камайишига сабаб бўлади. Гўшт, тухум, сабзавот, балиқ маҳсулотлари таркибида табиий натрий бўлгани сабаб эса уларни тузсиз истеъмол қилса ҳам бўлади.\nШўр таомларни яхши кўрадиганлар туздан воз кечиши натижасида қон босимининг 20 тага тушиши кузатилади. Калийга бой маҳсулотлар бодринг, қовоқ, булғори қалампири, яшил нўхат ва кўкатлар истеъмоли ҳам қон босимини пасайишига таъсир қилади. Гипертониядан азият чекадиган ва келиб чиқиш хавфи юқори бўлган кишиларга ДАШ парҳезига риоя этиш тавсия қилинади.\nВазн ортиши ва семириш\nВазн қанча ортиқ бўлса, қон босими ҳам шунча юқори бўлади. Ортиқча вазнли кишиларда қон босимининг юқори эканининг сабаби турли ва бир қанча омиллар: гормонал ўзгариш, лептин миқдорининг ошиши, томирлар патологияси ва атеросклероз билан боғлиқ бўлиши мумкин.\nҚон томирлари зарарлангани сабаб ҳам қон босими ортиши кўп кузатилади. Меъёрда қон босими кўтарилганда томирлар кенгайиши керак, бу компенсация ҳисобига босим ўз ҳолига келади. Чекадиган кишиларнинг қон томир деворлари юпқалашади, бу эса уларнинг қисман ёки буткул кенгая олмаслигига сабаб бўлади. Бляшкалар\n(зарарланган қон томирлардаги холестерин бирикмаси)нинг пайдо бўлиши ҳам гипертония хавфини оширади.\nФаоллик камлиги ҳисобига калория сарфланиши камаяди, вазн тўпланади ва қон томирлар тонуси бузилади. Мунтазам равишда жисмоний фаол бўлиш эса қон босимининг меъёрда бўлишига сабаб бўлади. Шунга қарамай, қон босими юқори бўлган кишиларга аввало уни меъёрлаштириб, кейин жисмоний машқлар билан шуғулланиш тавсия қилинади.\nТомирлар ҳолатининг ёмонлашиши ҳисобига стресснинг сурункали кузатилиши ҳам гипертоник касалликка сабаб бўлади. Асабийлашганда чекиш шундоқ ҳам қийин бўлган организмга янада зарар етказади. Бу эса хавфнинг икки карра ортишига сабаб бўлади.\nСпиртли ичимликни муккасидан ортиқ истеъмол қилиш нафақат қон босими ортиши, балки юрак, буйрак ва қон томир касалликлари келиб чиқишига ҳам сабаб бўлади.\nЮқоридагилардан ташқари ўзгартириш мумкин бўлмаган бошқа хавф омиллари ҳам мавжуд\nЁш (ёш ўтиши билан касаллик хавфи юқори бўлади), жинс (эркакларда гипертониянинг кечиши оғирроқ бўлади), ирсият ва келиб чиқиш (афроамерикаликлар гипертоник касалликларга кўп кузатилади). Буйрак, неврологик, қалқонсимон без касаллиги бор кишиларда ҳам қон босимининг ортиш хавфи юқори бўлади.\nЯнгиликлар » Ҳаёт тарзи » Қон босимининг ошишига қандай омиллар таъсир қилади?


Главная / Адабиёт\nГазетамизнинг шонли 65 йиллиги\nБИЗНИНГ САНЪАТ ОПАМИЗ\n1969 йилнинг сентябрь ойида "Шарқ тонги" ҳозирги ("Гулобод тонги") газета редакциясига ишга келдим. Муҳарриримиз Насриддин Зайниев бир муддат мен билан суҳбатлашгач шундай дедилар: "Ука, ҳозиргина босмахонадан Санъат опамиз телефон қилдилар. "Подчичик Абдулла ишга келмабди, шофёр сизни босмахонага олиб боради, опага гранка ва саҳифаларни ўқишга ёрдамлашасиз...".\nСЕН ҲАМ ШУ ЙЎЛДАН БОР\n- Газетачилик сингари оғир, масъулиятли, шарафли ишда унинг ўзи ҳам чиниқди, журналистика соҳасида бой тажриба тўплади, ҳаётдан катта дарс олиб, "Шарқ тонги" редакцияси обрў-эътиборини қозонди. Ҳа, Эркин Ҳожиқурбон меҳнат фаолиятини Самарқанд шаҳридаги "Ҳужум" пиллакашлик фабрикасида оддий ишчиликдан бошлаган.\nЯШАШ – ҲАРАКАТ ҚИЛМОҚ ДЕМАКДИР\nБоши билан шунғиб кирмаса ҳар дам,\nИЖОБАТ БЎЛГАН НИЯТ\nУмр ўтмоқда. Биз қарияпмиз, ёшлар эса улғайиб, турмушга тайёр бўлаяпти. Ота-оналар болаларининг орзу-ҳаваси билан яшашади, яхши ният-ярим давлат деганларидек кўп ишларни қилишга ўйлар эканман, бундан эллик беш йил олдинги йигитлик даврим ёдимга тушди. Тўйларда хизмат қилар эканман, тўрдаги безатилган каравотда виқор билан ўтирган отахонларга қарайман.\nЎзининг 80 ёшини қаршилаётган туманимизнинг асл фарзанди, публицист ва адиб, "Ўзбекистонда хизмат кўрсатган журналист" унвони соҳиби, устоз Нусрат Раҳмат ўнлаб китоблар муаллифидир. "Мен редакциядан", "Асқар Мухтор дейдилар", "Дашт", "Селексия мўъжизаси" ва айниқса, маърифатпарвар аллома Маҳмудхожа Беҳбудий ҳазратларига бағишланган "Жадид" романи мухлислари томонидан самимий кутиб олинди.\nСАБР-ҚАНОАТ ҲАҚИДА РИВОЯТ\nИстеъдодли іалам соµиби, тажрибали журналист ва шоир Хайрулло Ґамро умрининг сґнгги йилларида таµририятимизда µам фаолият олиб борган эди. Бешафіат ґлим устозни 63 ёшида орамиздан олиб кетди. У кишининг руµлари шод, охиратлари обод бґлсин, илоµим!\nТурон деган томонда.\nБўлган экан бир қишлоқ,\nХудожўй экан жуда.\nБир куни шу овулдан,\nҚўрқмай заҳмат, довулдан.\nУч-тўрт нафар қари-ёш,\nСавоб ишга қўшиб бош.\nҲажга бормоқни ният,\nУшбу қишлоқда, алҳол,\nЙигит бор экан, дажжол.\nЯнги уйланган экан,\nҲатто уч ой ўтмаган.\nҚўшинглар, дебди сафга.\nҲожат йўқ бошқа гапга\nЧин дилдан ихлос қилдим,\nБуни фарз дея билдим.\nКелин топади юпанч,\nБўлар онамга суянч.\nШундай қилиб бешовлон,\nЙўлга тушибди шу он.\nБиров туя, биров от,\nМинибди, олиб жонзот.\nУзоқ, олис йўл юриб,\nЙўл юрса ҳам мўл юриб.\nҲижрат этишиб дилдан,\nТоат қилиб кўнгилдан.\nТўлди дея паймона.\nСўнгра бўлибди қайтмоқ,\nЙигит сўз дебди шу чоқ.\nБунда кўп китоб кўрдим,\nТариқатга юз бурдим.\nМен шу ерда қоламан,\nЧуқур билим оламан.\nЎрганиб ислом илмин,\nСўнг қайтаман, аҳдим чин.\nУйга айтинглар салом,\nКутсин мени, вассалом.\nТўрт ҳамқишлоқ қайтибди,\nТан беришиб тақдирга.\nЙигит бошин танғибди,\nВа илмга шўнғибди.\nКўрибди кўплаб устоз,\nБаридан олиб оз-оз.\nЎн саккиз йил ўқибди,\nРўзғор келиб ўйига,\nҚайтмоқ бўпти уйига.\nОтга қамчи босибди,\nВа узоқ йўл босибди.\nБошланганда катта чўл,\nДуч келибди қари чол.\nЙигит берибди салом,\nБобо олибди калом.\nСўнг ўша нуроний чол,\nБера бошлабди савол.\n- Қайдан, қайга кетарсиз,\nНени ният этарсиз?\nЙигит айлабди жавоб,\nЭкан у ҳозиржавоб.\n- Маккадан келаяпман,\nБобо, менга беринг тан.\nАнча умримдан кечдим,\nДинни сув қилиб ичдим.\n- Ҳай, ҳай, дебди нуроний,\nШошманг ўғлим бир оний.\nКўп нарса ўрганибсиз,\nГўё, дунё танибсиз.\nҲали сўрамасдан ҳам,\nЎтказиб кўп даврни,\nСабрли бўлинг, болам,\nКулар шунда омад ҳам...\nДебди-ю чол, ғаройиб,\nБўлибди бирдан ғойиб.\nХўб маънили гап деган,\nБу Хизр бобо экан.\nШу юргандан йўл юриб,\nЗаҳмат чекиб, мўл юриб.\nНақ ярим тун чоғида.\nҲовлига кирса шу чоқ,\nУйда ёниқмиш чироқ.\nВа шу онда дафъатан.\nСочи тикка бўлибди,\nҲам ғазабга тўлибди.\nАчом этиб бўйнидан.\nБир йигит ётган эмиш,\nҒафлатда қотган эмиш.\nКўкда ой, тун чароғон,\nБолта топибди шу он.\nЧопаман иккисин ҳам,\nХиёнатга шу малҳам.\nЭшикка чўзганда қўл,\nНимадир бермабди йўл.\nЧўлда танбеҳ берган чол,\nЭсга тушибди, алҳол.\n"Сабрли бўлинг болам,\nКулар шунда омад ҳам".\nМайли, алам ютаман,\nТонг олгунча кутаман.\nЧол ҳақ гап айтди, бироқ,\nАввал қилай-чи сўроқ.\nАйбига бўлгач иқрор,\nИжро этилар қарор.\nДебди жиловлаб жаҳлин,\nЧақириб қишлоқ аҳлин,\nНе гаплигин билайлик.\nЎлдириш эса қочмас,\nБолтани сермасанг бас.\nДебди у хаёл суриб,\nТонг отишин кутибди,\nТонг отибди бир замон,\nЙигит шунда ногоҳон.\nЧертибди уй эшигин,\nОчгач, бироз олиб тин.\nМағрур томоқ қирибди.\n- Ким бу, дебди, хотинжон,\n"Сўнгсўз" га бериб имкон.\nНимага у қўйнингда,\nҲатто қўли бўйнингда.\nНечун бундай хиёнат,\nИсломда бу - жиноят!\nЖазосиз қолмас ҳеч он,\nГуноҳни юв, тўкиб қон!\n- Хуш келибсиз, дадаси,\nКеч келибсиз, дадаси.\nШошманг, минмай ғазабга,\nЖилов тортинг асабга.\nҲозир барин айтаман,\nУ мен учун жон ва тан.\nЁн саккиз йил илгари,\nСиз кетдингиз Ҳаж сари.\nОнангиз рихлат этди.\nТуғилди шу болажон,\nБағрим бўлди нурафшон.\nИсмини қўйди Ёдгор,\nОнангиз қилиб қарор.\nКўзи йўлга сузилди,\nУмиди ҳам узилди.\nОчиқ кетди кўзи ҳам,\nСен кут, дедилар онам.\nИккимиз қолдик ёлғиз,\nСиз хабар қилмадингиз.\nЎғлим анча эш бўлди,\nСиниққан қалбим тўлди.\nҚучиб ётар бўйнимдан.\nЁтди заҳматли дамлар,\nЁрдам қилди одамлар.\nХудо берди Ёдгорни,\nБу гапларни тинглаб эр,\nОҳ, Худога шукур дер.\nХизр бобога раҳмат,\nАгар қилмай қаноат.\nЧопар эдим, мен жинни,\nҲам ўғил, ҳам хотинни.\nБотар эдим гуноҳга,\nСабр берди гумроҳга.\nОлинган барча сабоқ,\nСавил кетарди шу чоқ.\nДеб ўғлига юз бурди,\nБағрига босди уни,\nШу - ривоят якуни.\nВафо маъбудаси - баҳорим келдинг,\nВаъдасига содиқ - бойчечак бўлиб.\nЧипор тўн ёпинган қир-адирларда\nЎқ теккан оқ қушдек қиш ётар ўлиб.\nНур ва қор фарзанди митти жилғалар,\nОҳ, бунча нафисдир қадами сувнинг.\nМажнундек ишқини яширмас еллар,\nШивирлар: "бандаси мен шу сулувнинг".\nУялиб бойчечак эгар бошини,\nКўзига ёш келар ҳар битта тошнинг.\nТунги юлдузларми қирда томчилар,\nЁ синган кузгуси гўзал қуёшнинг.\nТўйхона қолади тоғнинг ортига,\nСархуш бир суворий вазмин қир ошар.\nҚайтишин кутгандек турар бойчечак,\nУзиб, у ҳовлиқиб қишлоққа шошар.\nБаҳор, деб жар солиб елар чавондоз,\nБунчалар ўзгарган яқину-йироқ.\nСуворий кўкларда қилгандек парвоз,\nБаҳорга айланиб қолгандек қишлоқ.\nНавоий ва янги жанрдаги Ҳикоячилик\nҲикоя Алишер Навоий ижодиётида салмоқли ўрин тутган жанрлардан биридир. Навоий махсус ҳикоялар тўплами тузганлиги маълум.\n34-умумтаълим мактаби ўқувчиси


CES 2017: LeEco янги “ақлли” велосипедларни тақдим этди\n15:48 / 05.01.2017\nLeEco компанияси АҚШнинг Лас-Вегас шаҳрида бўлиб ўтаётган CES 2017 электроника кўргазмасида иккита янги русумдаги “ақлли” велосипедини намойиш этди. Smart Road Bike ва Smart Mountain Bike велосипедлари Android 6.0 Marshmallow негизидаги Bike OS дастурий таъминотида ишлайди.\nSmart Road Bike – шаҳар учун мўлжалланган модель бўлиб, Smart Mountain Bike бирмунча ноқулай йўлларда ҳаракатланишга мослаштирилган. Иккала транспорт воситасининг электрон «мия»си сифатида Snapdragon 410 чиплари танланган. Бундан ташқари, LeEco велосипедлари 4 дюймли экранлар ва 6000 мАс қувватли аккумуляторларга эга.\nВелосипедларни фақатгина бармоқ изи билангина электрон қулфдан халос қилиш мумкин.\nҚурилма ўз эгасининг танасидаги кўрсаткичларни назорат қилиб боради. Айтиш мумкинки, у ўрнатилган фитнес-трекердир. Шу билан бирга, эришилган натижалар ва саломатлик тўғрисидаги маълумотларни дўстлар билан баҳам кўриш мумкин. Бундан ташқари, велосипедларга GPS-модуль, харита, плеер, қўнғироқ, ёритқични бошқариш панели, ички рация ва сигнализация ўрнатилган.\n“Ақлли” велосипедларнинг рамаси карбондан ясалгани сабаб анча енгил. Smart Road Bike 8,4 кг келса, Smart Mounting Bike вазни 12,2 кгдир.\nДастлаб, Smart Road Bike ва Smart Mountain Bike 2017 йил иккинчи чорагида АҚШ бозорида пайдо бўлади. Кейинроқ, велосипедлар бошқа мамлакатларда ҳам сотувга чиқарилиши эҳтимол. Шунга қарамай, ишлаб чиқарувчи уларнинг нархини сир тутмоқда.


Ситамкор ҳаёт — Nargis.uz\nДунё ситамларга тўла. Яшашдан мақсад борми? Бу дунёда бирор меҳрибоним йўқ. Фарида (исмлар ўзгартирилган) нигоҳида ёш халқаланади. Узоқларга тикилади. Ҳаётини айтишга шошилмайди.\nФарида 34 ёшда. Болалар уйида катта бўлган. Ота-онасини эслай олмайди. Айтишларича, гўдаклигида автоҳалокатга учраб, ҳалок бўлишгач, эндигина 4 ёшга тўлган қизалоқни яқинлари “Меҳрибонлик уйи”га топширишган экан. Бу ерда тарбиячилар унга ҳам ота ҳам она бўлишди. Аммо ота-она меҳрини истаган ўнлаб болаларнинг барчасига ҳам уларнинг меҳри етармиди? Кун сайин вояга етаётган қиз-ўғилларнинг дардини тинглашга уларда вақт топилармиди? Аслида эса кези келганда тўкис хонадоннинг фарзандининг ўй-ҳаёлидан баъзида ота-онаси бехабар бўлади, ишдан ортмай, боласининг ҳис-туйғулари, орзу-умидлари билан қизиқмайди. “Меҳрибонлик уйи”дан учирма бўлган Фарида ота уйига, Арнасой туманига қайтди. Аммо аллақачон тоғаси уйни сотиб юборганлигини эшитиб, шокка тушди.\nТоғаси ҳам жиянини ҳушламай қабул қилди. Орада уйи торлиги-ю, боласи -чақаси билан сиғмаётганини қистириб ўтди. Тоғасининг хотини эса очиқчасига Фаридага уйларида жой йўқлигини айтди.\nШаҳарга қайтган Фариданинг боши қотди. Яшаш керак. Яшаш эса курашишдан иборат. Ҳаётда бирор бир касбинг, маълумотинг бўлмаса қийин. Фарида иш қидира қидира қаҳвахонага идиш-товоқ ювувчи бўлиб ишга кирди. Серғайрат, тиниб-тинчимас қиз қаҳваҳона хўжайинига маъқул келиб, бироз муддат ўтиб, уни официантликка ҳам олишди.\nЁш қизга кимдир тўғри, кимдир ола кўз билан қарайди. Официантлик осон эмаслигини Фарида шунда тушиниб етди. Очиқдан -очиқ унга шаҳвоний муносабатда бўлганлар ҳам учраганидан, у бошқа иш қидиришга тушди. Умри давомида фаррошлик қилди, кимнингдир кирини ювди, мардикорлик қилди. Айниқса, мардикор бозорига иш қидириб чиққанида бу ерда ҳам иш бераман, деб келган эркаклар аёлларга ишчи кучи сифатида эмас, балки ҳирсини қондириш ниятидагилар ҳам борлигидан ўкинди.\nЎша куни таниш бўлиб қолган аёллар билан навбатдаги иш берувчини кутиб туришарди. Иш излаган кўп. Эркаклар тўда бўлиб мардикор бозорининг бир четида, аёллар бир четида туришарди. Қайси тўдага машина яқинлашса, ҳамм унга қараб ёпириларди. Аёлларни асосан ўтоққа, уй тозалашга олишади. Бу сафар аёллар олдига келиб тўхтаган қиммат машинага ёпирилган аёлларни менсимай, уларга юқоридан қараб турган катта ёшли одам Фарида ва унинг олдида турган Соҳибага кўзи тушиб. Қизларни имлаб чақирди. Дала ҳовлини тозалаш кераклигини айтди. “Мени олинг. Мен борай, чиппа-чинни қилиб, тозалаб бераман”, деб ялинаётган аёлларнинг гапига қулоқ тутмай, қизларга машинага ўтиришни буюрди.\nОлдиндан пули келишилмаса, кейин иш учун кам ҳақ тўлашларини ўйлаган Фарида, эркакдан қанча беришларини сўради.\n-Қўрқма, айтганингни бераман. Аввал уйни кўринглар, деди эркак сигарет тутатиб. Улар шаҳардан чиқиб, анчагина юришди. Дала ҳовли жуда ҳам катта эди. Эркак уларга хоналар, ошхонани тозалашни айтиб, 3 соатларда келишини билдирди. Қизларга челак. Латталар қаерда туришини кўрсатиб, ўзи чиқиб кетди. Қизлар индамай ишга киришишди. Хоналарда кийимлар, аллақандай латталар сочилиб ётарди. Эркакнинг айтганини қилиб. Хаттоки тўшакларнинг чойшаб ва жилдларини алмаштириб кир машинага тиқишди. Ошхонада чала ейилган овқат қолдиқларидан бадбуй ҳид таралиб, ювилмаган идишларнинг баъзилари моғорлай бошлаганди.\n-Эҳҳей, бу ерда бир кунлик иш бор. Олдиндан пулини келишмадикда, деди Фарида Соҳибага қараб. -Ишқилиб алдамасин.\nСоат кечки 18.45 бўлганида ишларни зўрға тугатишди. Ҳаттоки кир машинада ювилган кирларни дазмоллаб, шундагина қоринлари жуда ҳам очқалганлигини, ўта чарчашганлигини сезишди. Шу пайт дарвоза очилиб, эрталаб уларни олиб келган эркак яна бир паканароқ эркак билан кириб келишди. Қўлларида нимлардир солинган қора пакетлар бор эди. Атрофнинг тозалигини кўриб, биринчи эркак жилмайди.\n-Баракалла, қизлар, яхши ишлабсизлар. Мана буни олиб, дастурхон ёзинглар, тамадди қилиб олайлик. Қоринларинг ҳам очқагандир.\n-Амаки, илтимос пулимизни бериб, бизни шаҳарга олиб бориб қўйинг, кеч бўлиб кетди, деди Соҳиба.\n-Вой, мен сенга қандай амаки бўлай. Ҳали ёшманку. Қаерга ҳам шошасизлар. Бироз чақчақлашиб ўтирамиз, кейин олиб бориб қўяман, деди эркак.\nФарида воқеани бундай тус олишини кутмаганидан жаҳли чиқди.\n-Ака илтимос, биз кетайлик. Кеч тушиб қолди. Пулимизни беринг. Мана ҳамма айтган ишларингизни қилдик, хатто кирларни ҳам ювиб, дазмоллаб қўйдик.\n-Баркалла, яшанглар. Ҳаммаси кўнглимдагидек, энди бироз сизларнинг кўнглингизни олсак, эркак Фаридага яқинлашиб унинг белига қўл югуртирди. Иккинчи эркак эса Соҳибанинг билагидан ушлади. Фарида бақирганича уни итариб ташлаб, дарвозага югирди. Иккинчи эркакнинг қўлидан аранг қутилган Соҳиба унинг орқасидан чопди. Ташқарига чиқиб, қўрққанларидан ярми ёритилган кўча бўйлаб югуриб кетишди. Фақатгина кўчанинг бошига борганларидагина орқаларидан ҳеч ким келмаётганига ишонч ҳосил қилиб, нафас ростлаш учун тўхташди.\n-Энди нима қиламиз, уйга қандай етиб оламиз, деди Фарида Соҳибага қараб.\n-Менда бироз пул бор. Анови ифлослар чиқиб қолмасидан такси ушлайлик. Шундан сўнг Фарида қайтиб, мардикор бозорга чиқмади. Яна қаҳвахонага идиш ювувчи бўлиб жойлашди. Аммо орадан икки ой ўтиб, қаттиқ шамоллаганича ётиб қолди.\n-Фарида бизга мурожаат қилиб, ўпка-нафас йўллари шамоллаганлиги, ҳозирги кунда яшашга уй-жой йўқлигини айтди. Бошидан кечирганларини кўзида ёш билан сўзлаб берди. Уларни алдаб, пулини бермаган, номусига тажоввуз қилмоқчи бўлган эркакларнинг исм-фамилиясини билмаслигини билдирди. Ички ишларга ариза ёзишни эса ўша эркаклардан қўрқиб, рад этди. Энг ачинарлиси, қиз ҳаттоки доимий равишда қаерда руйхатда туришини ҳам айта олмади. Шу кунгача турли жойларда ижарада яшаб келган экан. Унга уй- жой олишда амалий ёрдам кўрсатишимизни сўради. Фаридага ҳуқуқшуносимиз Умеджон Сайфиев ҳокимиятга мурожаат қилиб, ётоқхонада жой ажратилишига ёрдам сўрашини маслаҳат берди. Шу билан биргаликда ҳокимиятга мазкур мазмундаги сўровни Марказ номидан ҳам жўнатдик. Бундан ташқари Ички ишларга мурожаат қилиниб, Фариданинг қаерда рўйхатда туришини аниқлаш бўйича сўров жўнатилди. Маълум бўлишича, у аллақачон сотиб юборилган ота-онаси уйидан руйхатда чиқариб юборилган, аммо бошқа жойда руйхатда турмаган экан. Унга тиббий ва психологик ёрдам кўрсатилди. Ётоқхонага жойлаштирилиб, у ерга рўйхатга қўйилди, дейди Марказ раҳбари Нодира Алимова.\nАлимоваидиш ювувчиМеҳрибонлик уйиофициант\nАввалгиси: “Археология устуни” Эдвард Ртвеладзе таваллудининг 80 йиллигига бағишланган кеча бўлиб ўтди\nНавбатдаги:Аёлнинг ўрни ошхонадами? Ёхуд ТВда аёллар стереотипи қандай шаклланмоқда? (1-қисм)


Алишер Султонов электр таъминоти масаласида Президентга ваъда берди | Qalampir.uz\nЖамият\t25 Март 09:23 7426\n2021 йилда электр тармоқлари тизимида жами430 млн долларлик ишлар амага оширилади. Бу ҳақда Энергетика вазири Алишер Султонов Президент раислигида ўтказилган “Обод қишлоқ” ва “Обод маҳалла” дастурлари бўйича видеоселектор йиғилишида айтиб ўтди.\n“Электр тармоқлари бўйича 2021 йилнинг октябрь ойигача амалга оширадиган ишларимиз тўғрисида ҳисобот берсам. Таҳлилларга кўра, 25 йил давомида, яъни 2016 йилгача 9 300 километр электр тармоқлари қурилиб, 4 800 та трансформатор ўрнатилган. Охирги 4 йилда эса 25 минг километр электр тармоқлари қурилган, 8 900 янги трансформатор қўйилган. 25 йилга нисбатан сўнгги 4 йилда 2,5 баравар кўп иш қилинган”, дея вазирнинг сўзларини келтирмоқда QALAMPIR.UZ мухбири.\nБиринчилардан бўлиб таъкидлнишича, янги тизим бўйича ҳам ишлар олиб бориляпти. Ҳозирда маҳаллабай ишлаб, маҳаллалар “оғир” ва “ўта оғир” тоифаларга бўлинган.\n“Иккинчидан, маҳаллаларда янги қуриладиган электр тармоқлари ва трансформаторларни қабул қилишда МФЙ раислари ҳам қатнашадиган механизмни жорий этдик.\nУчинчидан, темирбетон тармоқлар ва трансформатор ишлаб чиқарадиган 13 та корхонани ишга туширдик. Жорий йилда 5377 та маҳаллада 15 минг километрдан ортиқ тармоқ тортилади ва 4 мингдан ортиқ трансформаторлар ўрнатилади. 2021 йилнинг ўзида электр тармоқлари тизимида жами 430 миллион долларлик ишлар амалга оширилади. Бундай маблағлар тарихда ажратилмаган”, деди вазир.\nСоҳа етакчиси шунингдек, далват-хусусий шериклик асосида 1 млрд долларлик инвестиция кириб келаётганини қайд этди. Алишер Султонов йиғилишда қўшни давлатлар билан олдин ишлаган яхлит тизимни ҳам тикланишини маълум қилди. Шунингдек, вазир бу йилдан тизим талабни қондирига тайёр бўлишини айтиб, Президентга ваъда берди.\n“Олдингидек куз-қиш мавсуми деган тушунчадан воз кечдик. Чунки ёз ойларида ҳам ишлатилаётган совитиш тизими ҳисобига иссиқ даврда талаб ҳам “пик” бўляпти. Ажратилаётган маблағлар ҳисобига бу йилдан бошлаб зарур талабни қондира оладиган бўламиз. Бунинг учун қўшни давлатлар билан олдин ишлаган яхлит тизимни ҳам тиклаяпмиз”, деди вазир электр таъминоти бўича режалар ҳақида гапириб.\nУ газ таъминоти тизимида амалга ошириладиган ишлар ҳақида ҳам маълумот бериб, 678 та маҳаллада газ таъминоти яхшиланишини қайд этди.\n“Умуман, таъминотни яхшилаш учун 400 млрд сўм маблағ ажратилган. Бундан ташқари, магистралларни таъмирлашнинг ўзига шу йилда 617 млн доллар йўналтирилади. Бу шимолдан марказга газ етказишни осонлаштиради, водий таъминоти яхшиланади.\n455 км қувур тортишимиз керак. Бу қувурларнинг айримлари 1958 йилда тортилган, уларнинг қалинлиги 12 мм бўлиши керак бўлса, 1,5-2 мм.га қадар юпқалашиб қолган. Босимни оширамиз десак ёрилиб кетади”, деди вазир.\nЙиғилишда Президент вазирни тинглагач, бу ишлар нега 4 йил аввал эмас, ҳозир амалга оширилаётганига тўхталиб ўтди.\n“Кўпчилик ўйлаши мумкин, нега шу ишлар 4 йил аввал қилинмаган деб. Буни ўша пайт қила олмасдик, чунки газ, электр тизимининг ҳисоб-китоби йўқ эди. Ҳозирги электрон ҳисоблаш тизимини йўлга қўйганимиз ҳисобига барчасини йўлга қўйиб олдик. Ўша 455 км қувурни алмаштирамиз, бунда ҳам инвесторларни жалб қиламиз. Бу масала ҳам жуда муҳим. “Свет”, гази бўлмаса қандай қилиб “Обод маҳалла” ёки “Обод қишлоқ” бўлиши мумкин?”, деди давлат раҳбари.\nАввалроқ, Ўзбекистонда тадбиркорларнинг электр таъминотига уланиши учун йиғим жорий этилиши режалаштирилаётгани ҳақида хабар берган эдик.\nШавкат Мирзиёев Алишер Султонов\n14 Октябрь 18:54 31925\n14 Октябрь 17:48 30992\n13 Октябрь 23:05 29759\n14 Октябрь 20:43 24744\n15 Октябрь 12:14 24288


رامىزاننىڭ ئەھكام ۋە ئەدەپلىرى [ ئەبۇ جەئپەر بۇجارى ] - ماقالىلار - ئۆزبېكچە - PDF\nرامىزاننىڭ ئەھكام ۋە ئەدەپلىرى\nماۋزۇ: رامىزاننىڭ ئەھكام ۋە ئەدەپلىرى\nيازغۇچى: ئەبۇ جەئپەر بۇجارى\nقوشۇلغان ۋاختى: 2007-07-01\nھۆججەت ئۈلىنىشى: http://IslamHouse.com/33419\nبۇ تېمىنىڭ مەلۇماتى تۆۋەندىكى تىللاردا تەرجىمە قىلىنغان: ئۆزبېكچە - ئەرەبچە - رۇسچە - بېنگالچە - ئوردۇچە - تايلاندچە - ئىنگىلىزچە - بوسىنىيەچە - ياپونچە - خەنزۇچە - ئىسپانچە - فرانسۇزچە - تېلوگوچە - ماليامچە - تۈركچە - كۇردچە\nРамзон ахкомлар ва одоблар\nАбу Хурайра разияллоху анху деди: «Расулуллох соллаллоху алайхи ва саллам дедилар; «Одам фарзанди килган рўзадан бошка барча амал ўзи учун. Рўза эса мен учун ва мен унга мукофот бераман»» (Хадис кудсий. Имом Ахмад, имом Муслим ва имом Насоий ривоятлари).\nРўза – гунохлар ва жаханнам оловидан химоя киладиган калкондир.Расулуллох соллаллоху алайхи ва саллам дедилар: «... Рўза калкондир...» (Имом Ахмад, имом Муслим ва имом Насоий ривоятлари).\nРўза – киёмат куни рўзадор учун шафоатгўйдир.\nРасулуллох соллаллоху алайхи ва саллам дедилар: «Рўза ва Куръон киёмат кунида банда учун шафоат сўрайдилар. Рўза: «Роббим, мен уни таом ва майлликлардан тўсдим, менинг у хакидаги шафоатимни кабул кил!»- дейди. Куръон: «Мен уни тунлари уйкудан тўсдим, менинг у хакидаги шафоатимни кабул кил!»- дейди. Шундан сўнг уларнинг шафоатлари кабул килинади» (Имом Ахмад ривояти).\nРўза – банданинг жаханнамдан узок бўлишига сабабдир.\nРасулуллох соллаллоху алайхи ва саллам дедилар: «Аллох жаханнамни Аллох йўлида бир кун рўза тутган банданинг юзидан етмиш аср (лик масофага) узок килади» (Имом Абу Довуддан бошка барча ишончли мухаддислар ривоят килдилар).\nРўза сабабли рўзадор огзидаги хид (бўй) Аллох учун мушку анбардан кўра хушбўйрокдир.\nРасулуллох соллаллоху алайхи ва саллам дедилар: «... Мухаммаднинг жони кўлида бўлган зотга касам ичиб айтаманки, рўзадор огзининг хиди киёмат кунида Аллох хузурида мушку-анбардан кўра хушбўйрок бўлади» (Имом Бухорий ва имом Абу Довуд ривоятлари).\nРўзадорлар жаннатга Райён давозасидан кирадилар.\nРасулуллох солаллоху алайхи ва саллам дедилар: «Жаннатнинг Райён номли дарвозаси бор. Киёмат куни: «Рўзадорлар каерда?» дейилади ва улар кирганларидан сўнг Райён дарвозаси ёпилади» (Имом Бухорий ва имом Муслим ривоятлари).\nРўза хукм нуктаи назаридан фарз ва мустахаб бўлиб, фарз бўлган рўза уч кисмга бўлинади: Рамазон ойи, каффорот ва назр рўзалари.\nРамазон ойида рўза тутиш Куръон Карим, суннат ва мусулмонлар ижмоси билан фарздир.\nКуръон Каримдаги рўзанинг фарзлигига далиллар:\nАллох таъоло деди: «Эй мўъминлар, сизларга сизлардан аввалгиларга фарз килинганидек рўза тутиш фарз килинди. Шояд такволи бўлсангиз» (Бакара: 183)\n«(У санокли кунлар) Рамазон ойидирки, бу ойда одамлар учун хидоят ва хидоят ва фуркон (хак билан ботилни ажратувчи)нинг очик оятлари бўлибкуръон нозил килинган. Бас, сизлардан ким бу ойга хозир бўлса, рўза тутсин» (Бакара: 185).\nСуннатдаги рўзанинг фарзлигига далиллар:\nРасулуллох соллаллоху алайхи ва саллам дедилар: «Ислом беш нарсага асосланган: «Аллохдан ўзга (хакикий) илох йўк ва Мухаммад Аллохнинг элчисидир» деб гувохлик бериш, намозни тўкис адо этиш, закотни бериш, рамазон рўзасини тутиш ва Каъбани хаж килиш».\nТалха ибн Убайдуллох деди: «Бир киши келиб: «Ё расулуллох, Аллохнинг менга фарз килган рўзасидан хабар беринг»- деди. Расулуллох соллаллоху алайхи ва саллам: «Рамазон рўзаси»- дедилар...».\nИслом Уммати хам рамазон рўзасинин тутиш фарз экани, унинг Исломдан экани маълум бўлган ва инкор этган одам кофир бўладиган рукни эканига ижмо килдилар.\nРамазон ойининг рўзаси хижрий иккинчи йилнинг шаъбон ойининг иккинчи куни Аллох таъоло тарафидан фарз килинган.\nРамазон ойи качон бошланади ва качон тугайди?\nРамазон ойи рамазон ойининг бошланишида хилолни кўриш билан бошланади ва шаввол ойининг хилолини кўриш билан тугайди. Абдуллох ибн Умар разияллоху анху деди: «Мен расулуллох соллаллоху алайхи ва салламнинг: «(Рамазон ойининг) хилол(ини) кўриб рўза тутинглар, (шаввол ойининг) хилол(ини) кўриб огзингизни очинглар (яъни рўзани тугатинглар)!»- деб айтганларини эшитганман» (Имом Муслим ривояти).\nАгар хаво булутли бўлса уларни ўттиз кун килиб, тўла килинади ва кейинги кун хайит бўлади. Расулуллох соллаллоху алайхи ва саллам дедилар: «... Агар сизларга булутли бўлса, (ойни) ўттиз кун килинглар!» (Имом Муслим ривояти).\nХилолни кўришга рамазон рўзасини кайд килингани учун, камарий ой хилолларини ойлар охирида кузатиш керак. Чунки камарий ойлар ўттиз ёки йигирма тўккиз кун бўлиши мумкин.\nРамазон ойидаги ибодатлар\nАллох таъоло рамазон ойини муборакли килгани, юкорида келтирилган оятда очик намоён бўлмокда. «Барака» сўзини баъзи одамлар моддий жихатидангина тушунадилар. Гарчи бу хам бир хакикат бўлса-да, бирок, рамазон ойидаги барака инсон учун маънавийликни ўз ичига олади. Банданинг бу ойда килаётган ибодатлари бошка ойлардагидан кўра савоблирок бўлади. Буни хатто банданинг ўзи хам хис килгандек бўлади. Натижада банда савоб ишларни килишдан чарчамайди. Банда шахсий тарбияси ва муомалаларига жиддий эътибор беради. У гийбат, тухмат, хиёнат, бидъат, соткинлик, хаёсизлик, товламачилик, фирибгарлик, каллоблик, ўгирлик ва шу каби Аллох ва одамлар тарафидан ёмон кўрилган ва улар учун шариатда жазолар белгиланган ишларни килмайди.\nРамазон рўзаси сахарлик килиш билан бошланади. Расулуллох соллаллоху алайхи ва саллам дедилар: «Сахарлик килинглар, чунки сахарликда барака бордир» (Имом Муслим ривояти).\nРўза ниятсиз бўлмас ва кечки уйкуга кетишдан аввал мен сахарликда туриб сахарлик килиб сўнгра рўза тутаман деб ният килишга одатланиш керак.\nЭрта тонг – субхи содикдан то Куёш ботгунига кадар тоат-ибодат билан машгул бўлиш калбларга даводир. Ой давомида кундузлари Куръон тиловати, садака бериш, таълим-тарбия ишлари билан шугулланиш, намозларни жамоат билан ўкиш максадга мувофикдир.\nРасулуллох соллаллоху алайхи ва саллам дедилар: «Куръонни хар ойда ўки!» (Имом Муслим ривояти).\nРамазон ойи кириши билан кўплаб салаф олимлари Куръон тиловат килишга киришар ва бу ойни ганимат билар эдилар.\nИмом Шофиий рахимахуллох рамазон ойида Куръонни олтмиш марта хатм килар ва буларнинг барчасини намоздан ташкари ўкир эди.\nИфтор Куёш ботиши биланок килиниши керак. Расулуллох соллаллоху алайхи ва саллам дедилар: «Кеча келиб, кундуз кетса ва Куёш ботса рўзадор ифтор килади» (Имом Муслим ривояти).\nРўзадорнинг ифтордан аввалги дуолари ижобатдир.\nРамазон ойи ва унда килинган амалларнинг фазилатлари\nАбу Хурайра разияллоху анху деди: «Расулуллох соллаллоху алайхи ва саллам дедилар: «Хузурингизга муборакли ой кириб келди унинг рўзаси сизларга фарз килинди. У (ой) да жаннат дарвозалари очилиб, жаханнам дарвозалари ёпилади, Шайтонлар кишанланади. Унда бир кеча борки, у минг ойдан кўра яхширокдир. Ким у (кеча) нинг яхшиликларидан махрум бўлса, (кўп нарсадан) махрум бўлибди» (Имом Ахмад, имом Насоий ва имом Байхакий ривоят килдилар).\nАбу Хурайра разияллоху анху деди: «Расулуллох соллаллоху алайхи ва саллам дедилар: «Беш вакт намоз, жума (намози келгуси) жумагача, рамазон (келгуси рамазонга кадар ўрталарида (содир бўлган) катта гунохлардан бошка (кичик) гунохлар учун каффоротдир» (Имом Муслим ривояти).\nАбу Саид разияллоху анху деди: «Расулуллох соллаллоху алайхи ва саллам дедилар: «Рамазон рўзасини тутган ва унинг худудларини билган хамда сакланиш керак бўлган нарсалардан сакланган одам(нинг бу ибодатлари) ўтган гунохларига каффорот бўлади» (Имом Ахмад ва имом Байхакий ривоятлари).\nАбу Хурайра разияллоху анху деди: «Расулуллох соллаллоху алайхи ва саллам дедилар: «Рамазон рўзасини иймон ва савоб умидида тутган одамнинг ўтган гунохлари кечирилади» (Имом Ахмад ва «Сунан» муаллифлари ривоят килдилар).\nФаришталар рўзадор учун ифтор пайтига кадар Аллохдан магфират сўрайдилар.\nАллох таъоло жаннатини безайди ва унга: «Солих бандаларимнинг устларидаги кийинчилик ва азиятларни ташлаб, сенинг хузурингга келишларига оз колди»- дейди.\nРамазон ойининг сўнгги кунида рўзадорларга магфират килинади.\nУнутиб килинган ишларнинг хукми\nРўзадор унутиб бирон нарсани еб-ичса, рўзаси бузилмайди, балки Аллохнинг мехмони бўлади. Расулуллох соллаллоху алайхи ва саллам дедилар: «Рўзадорлигини унутиб еган ёки ичган одам, рўзасини етказсин. Чунки уни Аллох едириб, ичиргандир» (Имом Муслим ривояти).\nРўзадорнинг касддан огзини очишининг хукми\nРўзадорнинг касддан огзини очиши каттик гунохлардан биридир. Агар у рўзасини касддан очган бўлса тавба килиб, каффорот бериши керак. Агар рўзанинг фарз эканини инкор этиб, тавба килмаса кофир бўлади. Расулуллох соллаллоху алайхи ва салламнинг хузурига бир одам келиб: «Мен халок бўлдим!»- деди. Расулуллох соллаллоху алайхи ва саллам: «Сени нима халок килди?»- деб сўрадилар. У: «Рамазонда (кундуз кунида) хотиним билан жинсий алока килдим»- деди. Расулуллох соллаллоху алайхи ва саллам: «Кул озод кила оласанми?»- дедилар. У: «Йўк»- деди. Расулуллох соллаллоху алайхи ва саллам: «Пайдар-пай олтмиш кун рўза тута оласанми?»- дедилар. У одам: «Йўк»- деди. Расулуллох соллаллоху алайхи ва саллам: «Олтмишта мискиннинг корнини тўйдира оласанми?»- дедилар. У одам: «Йўк»- деди-да, ўтирди. Расулуллох соллаллоху алайхи ва салламга хурмо келтирилди. Расулуллох соллаллоху алайхи ва саллам: «Шуни садака кил!»- дедилар...» (Имом Муслим ривояти).\nРамазон ойида рўза тутмаслик окибати\nАбдуллох ибн Масъуд разияллоху анху деди: «Расулуллох соллаллоху алайхи ва саллам дедилар: «Исломнинг асоси ва диннинг пойдевори учта бўлиб, улар устига Ислом тикланган. Улардан бирини тарк килган одам кофир, ва унинг кони халолдир. (Улар): «Аллохдан ўзга илох йўк» деб гувохлик бериш, фарз килинган намозлар ва Рамазон ойининг рўзаси»» (Абу Яъло, Дайламий ва имом Захабий ривоятлари).\nАбу Хурайра разияллоху анху деди: «Расулуллох соллаллоху алайхи ва саллам дедилар: «Рамазоннинг бир кунида Аллох изн бермаган рухсатсиз (касддан) рўза тутмаган одам хаёти давомида рўза тутсада, казо ўрнига ўтмас» (Имом Абу Довуд, имом ибн Можжа, имом Термизий ривоятлари).\nИмом Захабий деди: «Мўминларда бир коида бор: Хаста бўлмай (ва шаръий узрларсиз) рамазон рўзасини тутмаган одам зоний ва маст килувчи ичимликларни ичишга муккасидан кетган одамдан кўра бадбахтрокдир. Балки, мўъминлар ундай одамнинг Исломидан шубхаланиб, зиндик ва ахлоксиз дея гумон килар эдилар».\nАбу Жаъфар ал-Бухорий\nيىڭىلانغان ۋاقتى : Jul 22,2007 - 11:07:08


БМТнинг Инсоният тараққиёти индексида Ўзбекистон 114-ўринни эгаллади\n07:33 / 15.12.2015\nИТИ 1990 йилдан бери мунтазам чоп этиб келинади. ИТИ давлатлар бўйича кутилаётган умр узоқлиги, таълимнинг ўртача ва кутилаётган давомийлиги, харид қилиш қобилияти бўйича аҳоли жон бошига АҚШ долларидаги ялпи ички маҳсулотни ўз ичига олувчи мураккаб статистик кўрсаткич ҳисобланади.\nБу рейтинг, тузувчиларининг айтишича, “мамлакатлар аҳолисининг кенг маънода ҳақиқий бойлигини намойиш қилади, тор маънода иқтисодий бойлигини кўрсатишга қаратилмаган”.\nУшбу рейтингга Норвегия бошчилик қилмоқда: унинг ИТИси 0,944 ни ташкил қилмоқда. Юқори ўнталикдан, шунингдек, Австралия (0,935), Швейцария (0,930), Дания (0,923), Нидерландия (0,922), Германия (0,916), Ирландия (0,916), АҚШ (0,915), Канада (0,913) ва Янги Зеландия (0,913) жой олган.\nРейтингда МДҲ давлатларидан энг юқори 50-ўринни Беларусь (0,798) ва Россия (0,798) эгаллади. Улардан кейин 56-ўринда Қозоғистон (0,788), Грузия – 76 (0,754), Озарбайжон – 78 (0,751), Украина – 81 (0,747), Арманистон – 85 (0,733), Молдова – 107 (0,693), Туркманистон – 109 (0,688), Ўзбекистон – 114 (0,675), Қирғизистон – 120 (0,655), Тожикистон 129-ўринни (0,624) эгаллаган.\nРейтингнинг охирги, 180-188-поғоналарини Африка вакиллари эгаллади: Мозамбик (0,416), Сьерра-Леоне (0,413), Гвинея (0,416), Буркина Фасо (0,402), Бурунди (0,400), Чад (0,392), Эритрея (0,391), Марказий Африка Республикаси (0,350) ва Нигер (0,348).


Фиджида Тайванлик ва Хитойлик дипломатлар ўртасида жанжал келиб чиқди\nТайван Ташқи ишлар вазирлиги 19 октябрь куни Тинч океанининг Фиджи оролида Тайваннинг миллий байрами муносабати билан ўтказилган зиёфатда хитойлик дипломатлар ва Тайван ҳукумати расмийлари ўртасида жанжал чиққанлигини эълон қилди.\n«Ташқи ишлар вазирлиги (ТИВ) Хитойнинг [Фижи Республикасидаги] элчихонаси ходимларининг қонун устуворлиги ва маданиятли хатти-ҳаракатлар меъёрларини жиддий равишда бузганини қатъиян қоралайди», — деди матбуот котиби Жоан Оу ёзма баёнотида.\nТайван ташқи ишлар вазирлигининг хабар беришича, ҳодиса 8 октябрь куни кечқурун Тайваннинг Фиджи пойтахти Сувада ваколатхонаси томонидан ўтказилган қабул пайтида юз берган.\nИкки хитойлик дипломат ушбу тадбирда маҳаллий сиёсатчиларнинг борлиги тўғрисида суратга олиш ва маълумот тўплаш учун ичкарига киришга ҳаракат қилган. Зўравонлик саҳналари Тайванлик дипломатлар уларнинг киришига тўсқинлик қилмоқчи бўлганидан кейин кузатилди, дея хабар беради вазирлик. Натижада бир тайванлик дипломат бошидан жароҳат олиб касалхонага жўнатилди. Фиджи полицияси хитойлик дипломатларни қабулхонани тарк этишга мажбур қилди, дея қўшимча қилди вазирлик.\nХитойнинг Фижи Республикасидаги элчихонаси воқеа юзасидан изоҳ бермади.\n1949 йилда фуқаролик уруши натижасида Тайван материк Хитойдан ажралиб чиқди ва бугунги кунда кўплаб мамлакатлар билан кенг тижорат ва норасмий алоқаларга эга, аммо атиги 15 та давлат унинг мустақиллигини тан олади. Тайван Тинч океан минтақасидаги тўртта давлат билан расмий дипломатик алоқаларга эга, Фиджи ушбу рўйхатда йўқ.\nРасмий Пекин Тайванни халқаро ҳамжамиятдан ажратиб қўйиш мақсадида бошқа ҳукуматларга босимни кучайтирмоқда.


Гап шундаки, шу куни қуёш соат 04.50 да чиқиб, соат 20.00 да уфққа бош қўяди. Кун узунлиги 15 соату 10 дақиқани ташкил этади. Шундан сўнг кунлар қисқариб, тунлар узая бошлайди. Бу юртимизда саратон кирганидан далолатдир.\nСаратон ҳижрий-шамсий йил тақвимининг тўртинчи ойи ҳисобланиб, 22 июндан 22 июлгача бўлган даврни ўз ичига олади. У табиатига кўра, иссиқ ва қуруқ келади. Сабаби, бу пайтга келиб, қуёш шимолий ярим шарнинг энг юқори нуқтасига кўтарилиб, заминни беаёв қиздиради. Ёз чилласи айни шу ойда кириши бунинг яққол далилидир. У саратоннинг учинчи куни, яъни 25 июндан дохил бўлиб, 5 августгача давом этади.\nҲақиқатан ҳам, саратон тиғи жуда ўткир. Айниқса, офтоб тик кўтарилган паллада унинг тафтига ҳеч ким дош беролмайди: тирик жон борки, ўзини соя-салқин жойга олади. Йўқса, зумда офтоб уруши ёки терини куйдириши ҳеч гап эмас. Шундай бўлса-да, унинг инсон организмига фойдали жиҳатлари ҳам етарли. Масалан, саратон офтобида чиниққан одам қиш совуқларига чидамли бўлади. Синган суяклар битиб, баъзи касалликларнинг асорати чиқиб -кетади.\nЖазирама забтига олган ушбу ойда деҳқонларнинг энг машаққатли меҳнат мавсуми бошланади. Нега деганда, қишлоқ хўжалиги экинларининг бир қисми, хусусан, ғалла ҳосили йиғиштириб олиниб, такрорий экинлар экилади. Халқимизнинг “Саратон сара экиш, қолаверса, тариқ экиш” мақоли шунга ишорадир.\nШу билан бирга, саратон ғўза парваришида энг масъулиятли давр саналади. Халқ мақолида айтилганидек, “Саратонгача ғўза қаричдан ошса, кузда хирмон тошади”. Шу маънода, юртимиз деҳқонлари “Саратонни иссиқ деб ётма, қўлингдан нақдингни йўқотма” нақлига амал қилиб, унинг ҳар кунидан унумли фойдаланиш пайидан бўладилар.\nАгротехника тадбирлари сифатли бажарилса, саратон иссиғи экин учун бамисоли малҳам бўлади. Фойдали ҳарорат ҳосилни салмоқдор қилади. Узум, мева, қовун-тарвуз шира тортиб, таркибига шарбат йиғади.\nБоғбону соҳибкорлар, айниқса, бу ойда суғориш ишларига алоҳида масъулият билан ёндашадилар. Негаки, суғориш кечикса, экинга зарар. Мабодо, бу юмуш эрта бажарилса, обиҳаёт исроф бўлади. У ўз вақтида, сифатли бажарилса, ҳосилга ҳосил қўшилади, мева болга айланади. Мақолда таърифланганидек, “Саратонда ток суғорса соҳибкор, узуми олдида асал ҳам бекор”.\nЯна айтишадики, “Яхши келса саратон, писанд эмас қаҳратон”. Ниятимиз шуки, саратон қутли келиб, далаю боғларда мўл-кўл ҳосил тўплансин. Юртимиздан файзу барака аримасин!\nМазкур рукндаги бошқа мақолалар: « Исмалоқ\tЖайронлар ошёни »


Нусха кўчириш ҳақида\n00:00 / 10.03.2007 | eski savollar | 1238\nАссалому алайкум ҳурматли Шайх Муҳаммад Содиқ Муҳаммад Юсуф ҳазратлари. Авваламбор сизни қимматли вақтизни олиб, савол юбораётган Сурхондарёлик мусулмон биродарлариз: Учқунжон, Камолиддин ва Акмалжонлар олдиндан сиздан узр сўраймиз. Бизни анчадан бери қийнаб келаётган уч-тўртта саволларимиз бор эди. Иложи бўлса шу саволларимизга қўлдан келганча жавоб берсайиз. Саволларимиз қуйидагича:1-савол: Бир мусулмон бошқа бир мусулмон биродарига савоб умидида исломга оид диний ма'рузалар ёзилган дискдан муаллиф ҳуқуқисиз нусха кўчириб бериши мумкинми? Ваҳоланки ўша дискдан бошқа ҳеч қаерда йўқ. 2-савол: Намозга такбир айтаётганда азон жумлалари жуфт қилиб айтилади-ми, ёки тоқ қилиб (я'ни биттадан жумласи) айтиладими?3-савол: Бир тадбиркор банкда айланмада бўлган пулидан закот бериши, садақа ёхуд қурбонлик қилиши мумкинми. Бу ҳақда шариатимизда нима дейилган?4-савол: Фарз намозларии ўқилаётган пайтда имом фотиҳа сураси ва ундан сўнг зам сура ўқиётганда муқтадий ҳам унинг орқасидан овозини чиқариб (ёхуд ичида) такрорлаши мумкинми? 5-савол: Номаҳрам аёл ёки қиз болага намоз сабоқларидан дарс берса бўладими? Аллоҳ барчамиздан рози болъсин!\n1-савол: Бир мусулмон бошқа бир мусулмон биродарига савоб умидида исломга оид диний ма'рузалар ёзилган дискдан муаллиф ҳуқуқисиз нусха кўчириб бериши мумкинми? Ваҳоланки ўша дискдан бошқа ҳеч қаерда йўқ. ТАСМАЛАРДАН НУСХА КЎЧИРИБ СОТСА БЎЛАДИМИ?2662. Ҳайъатга жаноб Солиҳдан қуйидаги савол тақдим этилди:Устига «Нусха кўчириш ва тарқатиш ҳаққи ҳимояланган» деб ёзилган тасмалардан тижорий мақсадда нусха кўчирса бўладими? Уни чиқарувчиларга мазкур гапларни ёзиб қўйиш жоизми? Уларнинг бундай қилишлари илмни беркитишга кирмайдими? Зотан улар ўз тижоратларини муҳофаза қилиш учун шундай қиладилар.Ҳаъйатнинг жавоби қуйидагича.Эгалари устига «Нусха кўчириш ва тарқатиш ҳаққи ҳимояланган» деб ёзилган тасмалардан тижорий мақсадда нусха кўчириш жоиз эмас. Уни муҳофаза қилиш илмни беркитишга кирмайди. Чунки уларни сотилади ва тарқатилади.Мажмуъатул фатавои шаръийя. 9-жуз. 181-бет.2-савол: Намозга такбир айтаётганда азон жумлалари жуфт қилиб айтилади-ми, ёки тоқ қилиб (я'ни биттадан жумласи) айтиладими?Ҳанафий мазҳабида жуфт қилиб айтилади.3-савол: Бир тадбиркор банкда айланмада бўлган пулидан закот бериши, садақа ёхуд қурбонлик қилиши мумкинми. Бу ҳақда шариатимизда нима дейилган?Пули нисобга етган бўлса, закот бериши фарз, қурбонлик қилиш вожиб ва садақа қилиш ихтиёрий.4-савол: Фарз намозларии ўқилаётган пайтда имом фотиҳа сураси ва ундан сўнг зам сура ўқиётганда муқтадий ҳам унинг орқасидан овозини чиқариб (ёхуд ичида) такрорлаши мумкинми? Мумкин эмас.\nХаётнинг энг буюк сири ҳақида\nОта ўрнига фарзанд намоз ўқиши\nСалом сознинг маноси\nИсламские медики призвали мусульман отказаться от европейских прививок\nИлмий суҳбат ҳақида\nШаръий тўй қандай бўлади


Мавзу: "Apple iPhone 13" - Terabayt.Uz\nМавзу: "Apple iPhone 13"\niPhone 13'нинг техник жиҳатлари ҳамда қадоқ таркиби билан танишамиз\niPhone 12 билан таққосланса, iPhone 13 ёрқинроқ экран ҳамда кичрайган қош, каттароқ сиғимли аккумулятор ва такомиллашган асосий камерага эга.\nApple iPhone 13 линейкаси, янги iPad'лар ва Watch Series 7 сотувга чиқди\nApple iPhone 13 квартети кечадан бошлаб 30 дан ортиқ мамлакатда сотувга чиқди. Смартфонларни жойлардаги дўконлардан сотиб олиш мумкин. Олдиндан буюртма берганлар эса қурилмаларни олиб бўлишди.\nSamsung Galaxy S22 смартфонининг корпус ўлчамлари iPhone 13 билан таққосланди\nЯнги смартфон аввалги авлод Galaxy S21, ҳатто iPhone 13'дан ҳам кичикроқ бўлади.\niPhone 13 сериясининг аккумулятор сиғими маълум бўлди\nМаълумотларга кўра, iPhone 13 Pro Max'нинг аккумулятор сиғими анча ошган.\nКичикроқ тирқиш ва янгича асосий камерага эга Apple iPhone 13 ва 13 mini'лар тақдим қилинди\niPhone 13 ва 13 mini моделларининг умумий шакли унчалик ўзгармаган — ясси четлар ва айланасимон бурчаклар яна бир бор IP68 рейтингига эга метал корпусга олинган. Бу гал iPhone'ларнинг ўша машҳур экран ҳошияси 20% га кичиклаштирилган.\nЯнги iPhone'ларни кутяпсизми? Кейинги ҳафтани календарингизда белгилаб қўяверинг!\nApple, одатда, асосий iPhone маросимларини бир ҳафта олдин эълон қилади. Демак, янги iPhone'лар тақдимоти ҳақида 7 сентябрь куни, яъни бугун хабар топамиз.\n2021 йилнинг энг кутилаётган 5 смартфони\nСмартфон ишқибозлари Apple, Samsung, Google ва Microsoft компанияларининг янги смартфонларини интиқлик билан кутмоқда.\niPhone 13'лар нархлари маълум бўлди\nМаълумотларга қараганда, смартфонлар нафақат компонентлар нархининг ошиши, балки янги хотира версиялари ҳисобига ҳам қимматлашади. iPhone 13 Pro ва iPhone 13 Pro Max'лар 1 ТБ ички хотирага эга бўлади.\nЯнги маълумотларга кўра, iPhone 13 смартфонларининг нархи олдинги авлодникидан қимматроқ бўлади\niPhone 13'нинг Face ID'си ниқоб ва буғланган кўзойнаклар билан ҳам ишлаши мумкин\nАфтидан, Apple янги Face ID'ни ходимлари орасида катта масштабда синовдан ўтказмоқда. Бунда, танланган ишчиларга ҳали чиқмаган iPhone бериш ўрнига, уларга юқоридаги махсус ғилоф бериляпти.\nМарк Гурман: "Apple бармоқ изи сканерини синаб кўрди ҳамда ундан воз кечди"\nАввалроқ iPhone 13 Pro моделлари 120Hz экран янгиланиш частотаси ҳамда 1ТБ хотирага эга бўлиши айтилган эди.\n2021 йил сўнгигача Apple тақдим этадиган барча гаджетлар айтилди\nМазкур компаниядан кутилаётган mini-LED экранли MacBook 14 ҳамда MacBook 16 ноутбукларининг тақдири ҳозирча номаълум.\niPhone 12 тутаётган бўлсангиз ҳам, барибир iPhone 13 олиш учун 5 сабаб\nХўш, ўзи ҳар йилги янги iPhone олдинги йилдаги авлодидан озгина фарқланадиган бўлса, фалон пул сарфлаб iPhone 13 туркумидан янги смартфон олиш ўзини оқлайдими? Мутахассисларнинг фикрича – ҲА!\niPhone 13’ларда видеолар учун портрет режими ва ProRes пайдо бўлади\nApple уларга яна янги фотофильтрлар ва турли вариантлар қўшиши кутилмоқда. Бутун тасвирнинг бир қисмига – маълум бир объект ёки предметга бирор фильтрни қўллаш имкони пайдо бўлиши керак.\niPhone 13’ларнинг рекордчи жиҳати айтилди: Apple ишқибозлари буни йиллаб кутишган!\nZDNet порталининг ёзишича, ўн учинчи авлод айфонлардаги асосий жиҳат такомиллашган камералар ҳам, 120 герцлик дисплей ҳам, ҳаттоки магнит контактли қувватлаш технологияси ҳам эмас.\niPhone 12 смартфонлари 20 ваттда заряд олар эди. Энди ушбу кўрсаткич янги iPhone'ларда янада ошади.\nАйрим манбаларга кўра, барча iPhone 13 смартфонларида масофани ўлчаш лазери бўлади.\nApple янги iPhone 13 сериясига Android тизимида оммалашган функцияни қўшмоқчи\nКўплаб Android смартфонларида бўлган ушбу функция энди iPhone'ларда ҳам бўлади.\nBloomberg: Apple янги iPhone'лардан 90 милион дона ишлаб чиқаради\nГлобал чип етишмовчилиги Apple'нинг таъминот занжирига таъсир қилмаган ва TSMC сингари асосий ҳамкорлар билан буюртмалар олдиндан амалга оширилган.\niPhone 13 макетлари ва ғилофлари пайдо бўлди. Ғилофлар iPhone 12'ларга тушмайди!\niPhone 13 макетлари бу макетлардан фойдаланувчи компанияларга, яъни ғилоф ишлаб чиқарувчиларга жўнатилди. Ва табиийки, мазкур макетлар расми сиздирилди.


Galaxy Note 9: «жонли» сурат янги тугмачани ва яна айрим жиҳатларни фош этди - Terabayt.Uz\nGalaxy Note 9: «жонли» сурат янги тугмачани ва яна айрим жиҳатларни фош этди\nSamsung компаниясининг тўққизинчи авлод фаблети ҳар йилги Galaxy Note моделларидан сал олдинроқ тақдим этилишидан хабарингиз бор. Унинг турли техник хусусиятлари аллақачон маълум бўлиб ҳам улгурган.\nЎҚИНГ: Samsung’нинг янги флагмани Geekbench’да рекорд ўрнатди!\nТаниқли инсайдер Ice Universe куни кеча Samsung Galaxy Note 9 учун тайёрланган ғилофнинг «жонли» расмини эълон қилди. Бу сурат мазкур смартфондаги асосий камеранинг ҳамда бармоқ изи сканерининг жойлашувини ошкор этди.\nКўриб турганингиздек, ушбу қурилманинг қўшалоқ камерасида сенсорлар ёнма-ён жойлашади. Камера блогининг пастида – унинг қоқ ўртасида эса дактилоскопик датчик ўрин олади.\nАйтиш керакки, яқиндагина Samsung Galaxy Note 9 фаблетининг компьютерда ишланган модели видеоси чиққанди. Унда ҳам камера ва бармоқ изи сенсори айни шундай жойлашгани кўрсатилган.\nЎҚИНГ: Янги видео Galaxy Note 9 дизайнини тўлиқ фош этди!\nАммо бу видеода акс этмаган яна битта жиҳатни ғилофдан англаб олиш қийин эмас. Гап шундаки, Note 9 корпусининг қирраларида овозни созлаш, смартфонни ўчириб-ёқиш ҳамда Bixby овозли ёрдамчисини чақириш тугмачаларидан ташқари, яна битта тугмача бўлар экан. Кузатувчилар унинг суратга олиш тугмачаси эканини тахмин қилишмоқда.\nМана, бу тугмача ўрнини Samsung Galaxy Note 9 фаблети ғилофининг компьютерда тайёрланган моделида яққолроқ кўриш мумкин:\nSamsung Galaxy Note 9 планшетофонининг тақдимоти 9 август куни Нью-Йоркда тақдим этилиши кутилаётир. Компаниянинг аллақачон савдога чиқарилган кўплаб моделлардаги смартфонларини эса ўзимизнинг Terashop.uz онлайн дўконимиз орқали харид қилишингиз мумкин.\nЎҚИНГ: ХУШХАБАР: Terashop.uz интернет-дўконимиз ишга тушди! Ўзбекистон бўйича элтиб берилувчи Samsung смартфонларининг 570 000 сўмдан бошланган нархлари (2018 йил 8 июнь)\n#Android смартфон #хабарлар #Samsung Galaxy Note 9


Мне нравится 2 574\n*Манба кун.уз* https://youtu.be/SHDqK3dBSAw\nitchalik hurmatlaring yo\nПАТЕНТ БИЛАН КВОТА ОЛИШ ТЕЗ ВА ОСОН РВП\nЭНДИ ПАТЕНТ БИЛАН ХАМ ИШЛАШ ТАКИКЛАНДИ САХАЛИНДА ОГОХ булинг\nЭНДИ ПАТЕНТ БИЛАН ХАМ ИШЛАШ ТАҚИҚЛАНАДИ Афтобус ЯНГИ ҚАРОР!\nЭНДИ ПАТЕНТ БИЛАН ХАМ ИШЛАБ БУЛМАЙДИ яна оғир булди мигратларга\nСОХТА ПАТЕНТ билан Ушлаб ОЛСА НИМА БЎЛАДИ ?\nПатент билан қийналиб юрганларга йингил қилиш урнига нима қилиябсизлар????\nБУ ПАТЕНТ БИЛАН ХАММА ДЕПОРТ БУЛАДИ 2018 05 07\nМирзиёев патент ва запретни бекор килишни Путин билан келишмай, миллионлар мехнат\nЭНДИ ПАТЕНТ БИЛАН ХАМ ИШЛАБ БУЛМАЙДИГАН СОХАЛАР Срочно хабар!\nПАТЕНТ КУЙИБ КЕТДИ! Россияга қонуний йўл билан кетган узбеклар нега сарсон этилди?\nПАТЕНТ БЕКОР КИЛИНАДИ ФАКАТГИНА УЗБЕК МИГРАНТЛАРИ УЧУН ЕАЭСга кушилсагина, ШАРТНОМАЛАР . АЗИЯ24\nПатент -РВП-Квота нима? Квота олиш хакида маълумот Узбекистон фукаролари\nПАТЕНТ-2020! БЕКОР КИЛИНАДИМИ АЧЧИК ХАКИКАТ ХАММА МУСОФИРЛАР КУРСИН...\nПАТЕНТ ВА УЗБЕК МИГРАНТЛАР ХАКИДА РОСМИЙ ХАБАР...\nЭНДИ ПАТЕНТ ОТМЕН БУЛАДИми?. УЗБЕКИСТОН "ЕОИИга" КУШИЛЯБДИ